Niyazi Mehdi və Dilarə Mehdi\nFəlsəfə tarixində Fəlsəfə (1997)\nNə və necə deyilənlər haqqında kitab\n(Fəlsəfə üzrə dərs vəsaiti)\nBakı - 2006\nFəlsəfə elmləri doktoru, ADMİU-nun «Mədəniyyətşünaslıq» kafedrasının professoru Niyazi Mehdi.\nFəlsəfə elmləri doktoru, ADMİU-nun «Teatr rejissorluğu» kafedrasının professoru Dilarə Mehdi.\nRedaktor: Sənətşünaslıq elmləri namizədi, ADMİU-nun «Teatrşünaslıq» kafedrasının dosenti Aydın Talıbzadə\nFəlsəfə elmləri doktoru, professor Rəhman Bədəlov\nFəlsəfə elmləri doktoru, professor Əli Abbasov\nDərs vəsaitində dünya fəlsəfəsindən seçmələr tələbələrin və elmlə maraqlananların geniş auditoriyası üçün anlaqlı şəkildə açıqlanır. Müəlliflər dünya fəlsəfi ideyalarını yeni örnəklərə və faktlara proyeksiya etməklə yanaşı, onları çağdaş azərbaycanlını maraqlandıran məsələləri düşünmək işinə də cəlb edirlər.\nDərs vəsaiti Azərbaycan Respublikası Təhsil Nazirinin qrif verilməsi barədə 874 saylı 22.12.05 tarixli əmri ilə çap olunur.\nFəlsəfədə anlayış problemi. Anlamaq və anlayış\nAnlayışlar və ümumilik\nCisimlər, hadisələr qrupu və ümumilər\nAnlayış və təkcə\nİndisə gündəlik şüurun anlayışları haqqında\nElmi araşdırmalarda anlayışlar\nFəlsəfə dünyanı nə məqsədlə öyrənir?\nFəlsəfə dünyagörüşü üçündür\nDünyagörüşünün necə olmağa, necə etməyə təsiri\nQədim fəlsəfə materiya haqqında\n«Materiyanın özündən yaranan gücü yoxdur» deyən əski filosoflar\nMarksist fəlsəfə materiya haqqında\nMarksist fəlsəfədə materiya kateqoriyasının çatışmazlıqları\nŞüur və bilmək\nŞüurumuz həm düşüncələrimizdir, həm duyğularımızdır, həm də ...\nŞüurun sirləri, paradoksları\nPlotində Tanrı ideyası\nOrta yüzillərdə və yeni çağda Tanrı ideyası\nTanrının olması, olmaması haqqında sübutlar\nTanrı qüdrətinin sərhədi varmı?\nBuddizm insan haqqında\nBuddizmdə dörd həqiqət, səkkizlik qurtuluş yolu\nBuddizm ruhun «Mən»dən arınması haqqında\nBuddizm və Hinduizm\nBuddizm və Dao fəlsəfəsi: oxşayışlar, fərqlər\nDao fəlsəfəsində boşluq və insan ruhuna baxışda onun mənası\nDao fəlsəfəsi və incəsənətdə Fen-lyu məktəbi\nDao fəlsəfəsində təbiilik\nDao fəlsəfəsi insan haqqında\nBuddizmdə Nirvana, Dao fəlsəfəsində Boşluq, Sufizmdə Allah\nSufidə Allaha sevgi\nSufizmdə Allah, insan və dünya\nDünya Allahın yaradıcılığı kimi\nSufizm ruhun dünya mərtəbələrində səyahəti haqqında\nİslam dünyaduyumunda sirrə sevgi və təsəvvüf (Sufizm) əhlinin psixolojisi\nTəsəvvüfdə sirli əcaibliklər və qəribə düşüncələrə, davranışlara sevgi\nSufizmdə Allaha qovuşmaq\nSufi yaradıcılıqla yaşayandır\nFəlsəfə insanda gündəlik şüurun ağlına gəlməyən tərəfləri açır\nMaarifçilər fəlsəfəsi insan haqqında\nKant insan haqqında\nKant insan azadlığı haqqında\nKant təcrübədə bilik tapan düşünüşlə təmiz düşünüş haqqında\nMaddi və mənəvi dəyərlər arasında səbəb-nəticə əlaqələri\nFreyd mədəniyyətin yaranması, mədəniyyət hadisələrinin vəzifələri, işi haqqında\nKant fəlsəfəsində «özündə qalan nəsnə» və «bizə bilinənlər»\nKanta görə, dahilik yalnız sənətdə ola bilər\nŞellinq fəlsəfəsində «ayrıca» kateqoriyası\nFəlsəfədə həqiqət, sənətdə gözəllik və gerçəklikdə Absolyut\nGözəllik və anlayış\nİncəsənət və mifologiya\nŞellinq sxematizm, alleqorizm, simvolizm haqqında\nYunan mifologiyasında və incəsənətində simvolizm\nXristian mədəniyyətində sxematizm\nTəbiətdə sxematizm, alleqoriya, simvol\nSənət növlərində simvol, alleqoriya, sxematizm\nŞellinqin estetik düşüncələri və çağdaş sənət\nŞellinq ülvilik və faciəvilik haqqında\nHegelin fəlsəfəsi və estetikası\nHegelin idealizmi: dünya və İdeya\nHegeldə Dünya Düşünüşdən necə törəyir?\nHegel Mütləq İdeyanın Mütləq Ruha çevrilməsi haqqında\nHegel incəsənətin özəllikləri haqqında\nHegel incəsənət və fəlsəfənin əlaqələri, fərqləri haqqında\nGözəllik və eybəcərlik\nHegel Əski Şərq sənətinin simvolik xarakteri haqqında\nHegel Antik yunan sənəti haqqında\nŞopenhauer iradə problemindən gözəlliyə, ülviliyə necə çıxır?\nFreyd, Psixoanaliz, incəsənət…\nFreyd insan psixolojisinin strukturu haqqında\nFreyd yuxu haqqında\nPsixoanaliz və incəsənət\nPsixoanaliz bilməzə edilənlər haqqında\nŞüuraltı istəklər və mədəniyyət\nKitabdakı az işlənən sözlər\nAzərbaycan fəlsəfi dilində ərəb-fars sözlərinin aşırı bolluğu bu dili ruhumuzun, mədəniyyətimizin dərinliklərindən özgələşdirib. Sonucda çoxlarının yaxşı anlamadığı ağır bir dil yaranıb. Ərəb-fars sözləri tekstlərə guya yüksək düşüncə mədəniyyəti gətirir. Əslində isə gerçək düşüncəni düşüncə «görüntüləri» ilə, düşüncə avazı ilə əvəz edir. İndi ən dolaşıq bir durum yaranıb. Ərəb-fars bər-bəzəyi ilə naxışlanmış dil çağımızın düşüncə azadlığına cavab vermir. Əvəzində dildə bir az təmizləmə işi aparanda bu dil də alışılmadığı üçün bəyənilmir. Ancaq alışılmaq üçün də bir az təmizlənmiş dildə çoxlu düşüncə yazıları çıxmalı və oxunmalıdır. Bizim kitabın dil islahatlarını belə bir fonda dəyərləndirmək gərəkdir. Onu da artıraq ki, aşağıdakı siyahıdan görəcəksiniz ki, əslində, islahatımızın gətirdiyi sözlər heç də çox deyil.\nAmac – məqsəd (əski türk sözüdür).\nAnlam - (Anadolu türkcəsində işlənən yeni söz, yəni neologizmdir).\nBilgə – müdrik (əski türk sözüdür).\nBütüncə – ümumi (bizim neologizmdir, yəni düzəltdiyimiz yeni sözdür).\nDışözü – zahir (bizim neologizmdir).\nDoğru – həqiqət\nDür – növ (əski türk sözüdür).\nEtgi – təsir (Anadolu türkcəsində işlənən neologizmdir).\nGerçək – həqiqət, doğru.\nGərəklər – tələbat (Anadolu türkcəsində işlənən neologizmdir).\nGərəkcə – zərurət (Anadolu türkcəsində işlənən neologizmdir).\nGörk – obraz (əski türk sözüdür).\nİçözü – mahiyyət (bizim neologizmdir).\nİlgili – əlaqədar (Anadolu türkcəsində işlənən neologizmdir).\nİlişgi – əlaqə, münasibət (Anadolu türkcəsində işlənən neologizmdir).\nİstəm – iradə (Anadolu türkcəsində işlənən neologizmdir).\nNəsnə – cism, əşya (Orta əsrlər ədəbi dilimizdə işlənib).\nNəsnəl – cismani, maddi.\nÖyrəti – təlim (Anadolu türkcəsində işlənən neologizmdir).\nSoru – sual (Anadolu türkcəsində işlənən neologizmdir).\nSoy – qəbil (əski türk sözüdür).\nTanıdıcılar – əlamətlər (bizim neologizmdir).\nTanım vermək, tanımlamaq – tərif vermək, təyyin etmək (Anadolu türkcəsində işlənən neologizmdir).\nToplum – cəmiyyət (Anadolu türkcəsində işlənən yeni sözdür, neologizmdir).\nToplumsal – ictimai, sosial.\nUlus – millət, xalq (əski türk sözüdür).\nQut – ruh (əski türk sözüdür).\nAdamlar arasında fəlsəfə haqqında yanlış inanclar var. Çoxları belə deyir: - «Fəlsəfə yaman çətindir, onu anlamaq hər adamın işi deyil».\nAncaq hər bir elmi, hər bir sənəti anlamaq nə qədər çətindirsə, fəlsəfəni də anlamaq o qədər çətindir, hər bir elmi anlamaq nə qədər asandırsa, fəlsəfə də bir o qədər asandır. Bir sözlə, fəlsəfənin asanlıq və çətinlik məsələsində unikallığı yoxdur. Necə ki hər sənəti, elmi, eləcə də fəlsəfəni həvəslə, sevgi ilə hövsələ ilə yavaş-yavaş, anlaya-anlaya öyrənmək gərəkdir.\nFəlsəfə ilə bağlı başqa aldanış. Bəziləri hesab edir ki, mənalı, ağıllı nə deyilirsə, o, mütləq fəlsəfidir. Buradan da belə deyim ortaya çıxıb: - «Filan yazıçının fəlsəfəsi».\nAncaq hər ağıllı, mənalı söz fəlsəfi deyil. Məsələn, elə ağıllı söz var ki, arıqlamağı öyrədir və buradan fəlsəfəyə yol yüzlərlə «məntəqədən» keçəndən sonra çatır. Biz fəlsəfənin nələri və nə üçün öyrəndiyini bilsək, nəyin birbaşa, ya dolayı ona dəxli olduğunu bir az asan taparıq. Onun üçün də həm asan, həm də çətin olan bu «elmdən» söhbətə başlayaq. Özü də indi bu «elmin» əlifbasını öyrənək. Yazının əlifbasını öyrənəndən sonra minlərlə kitab oxumaq olur. Eləcə də fəlsəfənin «əlifbasını» öyrənəndən sonra yüzlərlə filosofun kitablarını oxuyub, bu və ya başqa dərəcədə anlamaq olur.\nBaşlanğıc üçün çox çətin sualların biri budur: fəlsəfəyə birinci hansı problemin «qapısından» girmək gərəkdir?\nBəzi müəllimlər hesab edir ki, bir dənə problemi, məsələn, «materiya və şüur» problemini götürüb, fəlsəfəyə onun içindən girmək gərəkdir. Ancaq girmək üçün ayaq, etmək üçünsə arac (yəni edənlə üstündə edilənin arasında olan araçı, - alət, vasitə) lazımdır. Masa düzəltmək üçün dülgərin rəndəsi, xətkeşi, çəkici olmalıdır. Bu alətlərdən birinin işini o birisi görə bilməz, ya da ala-yarımçıq görər. Rəndə ilə çəkicin yerinə mıx vurmaq olar, ancaq iri mıx olsa, çətin olacaq, axırda da rəndə sınacaq.\nDülgər kimi filosofa da işini görmək üçün araclar, vasitələr, alətlər gərəkdir. Onların arasında isə başlıcası düşünmək alətləridir. Onun üçün də, gəlin, həmin alətlərin bəzilərinin qulpundan tutub fəlsəfə dünyasına girək. Ən öncə «anlayış» («məfhum») sözünü özümüz üçün nə qədər gərəkdirsə, o qədər anlaqlı edək.\nBirinci bölmə. Fəlsəfə hansı məsələləri düşünmək üstündə qurulub\n«An-layış» sözünün kökü («an») əski türklərdə «yenidən göründürmək mənasını (anlamını) verir. İndi biz «yadıma salıram» mənasında «anıram» deyirik. Yada salmaq nədir? Bir vaxtlar bildiyini, gördüyünü şüurunda (bilincində) yenidən göründürmək. Bizlərdə deyirlər: «huşumdan çıxıb», yəni huşda deyil ki, yenidən göründürə, ana biləsən.\nDeməli, anlayış hər dəfə gərək olanda yenidən göründürə bilməklə bağlıdır. Bəs nəyi yenidən göründürməklə bağlıdır? Sözsüz, haçansa gördüyün, bildiyin, qavradığın nəyisə.\nSonra, götürək «anlayış»a doğma olan «anlamağ»ı. Anlamaq həmişə nəyisə anlamaqdır. Anlamaq həmişə nəyəsə tutulubdur, nəyləsə doludur. Heçnəsizliyi anlamaq olmaz. XX yüzilin böyük filosofu Husserl deyərdi: «Düşünüş həmişə nəyisə düşünməkdir». Hətta elə-belə düşünəndə də biz nəyisə düşünürük. Deməli, anlamaq da «nəyi?» sualından qopmazdır.\nƏski və Ortaçağ (Orta əsrlər) türkləri ərəblərin «şey» ( və onun qohumu «əşya») sözünə sinonim kimi «nəsnə» kəlməsini işlədirdilər. Yəqin ki, «nəsnə» «nəsə nə»nin qısalmış formasıdır. Fəlsəfəyə də elə bu cür söz gərəkdir: nəsə olan, ancaq nə olmasını ayrıca deməyə ehtiyac olmayan.\nBiz bilincimiz, şüurumuz üçün nəsnələri, olayları necə mənimsəyirik? Anlayıb, anladığımızı anlayışa yığıb orada saxlamaqla.\nNəsnəni anlamaq, sadəcə, onda nə varsa, hamısını görmək deyil (heç, nə varsa, hamısını görmək də olammaz). Nəsnəni anlamaq nəsnənin nəliyini tapmaq, öyrənməkdir. Masanın üstündə min dənə gəldi-gedər ləkələr, cızıqlar, işıq-kölgə oynaşmaları var. Hamısı da masanın özününküdür. Ancaq masanın nə olduğunu bilməyimiz üçün bizə onların heç biri gərək deyil. Anlamaq üçün masanı göstərib, «bu nədir?» sualına cavab verməliyik. Cavab versək ki, «bu taxtadır», deməli, hələ masanı anlamamışıq, çünki saysız nəsnələr var ki, taxtadandır. Cavab versək ki, «bu ayaqlı əşyadır», yenə onu anlamamışıq, çünki dolabın da, pianinonun da ayaqları var. Ancaq cavab versək, «bu möhkəm maddədən düzəldilmiş, üstündə müəyyən şeyləri qoyub iş görmək üçün hazırlanmış və yerdən hündürlüyü də, üstünün eni də həmin iş üçün əlverişli olan nəsnədir», «masa nədir?» sorusuna (sualına) cavab vermiş olarıq. Deməli, onu anlayırıq, deməli, anladığımız əsasında «masa» anlayışını düzəldərik.\nBiz nəsnələrin nəliyini, əsasını, mahiyyətini şüurumuzda yenidən görükdürəndə, bu görünəni hansı bir sözünsə, (məsələn, «masa» və ya «stol» sözünün) içinə yığıb saxlayanda anlayış yaranır.\nHələlik biz fəlsəfənin dilinin, düşünüş vasitələrinin iki vahidini mənimsədik: «anlayış» və «anlamaq».\nAncaq onları daha yaxşı bilmək üçün fəlsəfənin başqa anlayışlarına – «ümumi» («bütüncə»), «təkcə» anlayışlarına keçmək gərəkdir.\nÖrnəklərdə həmin anlayışlara baxaq: «adam» - «Elxan» adında tələbə». «Adam» ümumidir (bütüncədir), çünki bütün adamların hamısında təkrar olunan göstəriciləri (əlamətləri) öz içinə, məzmununa yığıb. Səndən soruşsalar ki, «adam kimdir?» və sən cavab versən ki, «adam göy göz kişidir» (çünki göy göz adamlar da var), onda deyəcəyik ki, sənin adam anlayışın düz deyil, çünki düz olsa, gərək qara göz adamları adam saymayaq. İrqçilər «adam» anlayışını beləcə daraltdıqları üçün də, qara dərililəri adam yerinə qoymuruq.\nƏski yunan filosofu Platon «adam» anlayışının içindəkini, məzmununu belə açmışdı: «Adam – lələksiz, iki ayaqlı heyvandır (yəni canlıdır)». Çəlləkdə yaşayan Sinoplu Diogen bir dəfə xoruzu götürüb, bütün lələklərini yolur, camaata göstərib deyir: «Budur, Platonun adamı».\nƏslində nə baş verir? Platon «adam» anlayışına yanlış məzmun verdiyi üçün həmin anlayış adamlara da, xoruza da, toyuğa da aid olur.\nOrtaçağ (orta əsrlər) müsəlman filosofları - Fərabi, İbn-Sina, bizim Bəhmənyar bir-birinin ardınca deyirdilər ki, «adam düşünən canlıdır». Di gəl, «adam» anlayışının bu açımı da yanlışdır, çünki elə onların öz fəlsəfəsinə görə, mələklər də düşünən canlı idilər, ancaq heç biri onları adam saymırdı.\nDünyada nəsnələr, olaylar qohumluqlarına görə cürbəcür növlər, dəstələr əmələ gətirir. Məsələn, ayrı-ayrı söyüdlər «söyüd» növündə (təmiz türkcədə, düründə) birləşirlər. Ona görə də deyirik: «Ağacın bir növü olan söyüd». Eləcə də palıdlar, küknarlar və s.\nAncaq bu növlər, dürlər özləri də ağac olduqları üçün bir-birinə qohumdurlar. Deməli, «ağac» soydur (qəbildir, ümumidir), növlərsə onların içində dürlü dəstədir (əski türkcə «dürlü» növbənöv deməkdir).\nBəs nəsnələr, olaylar necə olur ki, növ içində birlik əmələ gətirirlər? Yeri gəlmişkən, bu növlərə fəlsəfədə «ayrıca» da deyirlər.\nNəsnələr ya mahiyyətlərinə (içözlərinə), daxili özlüklərinə, yəni içəridən onları özləşdirən (özlərinə bərabər edən, nəliklərini verən) cəhətlərinə görə, ya da onlara zahiri özlük verən cəhətlərinə görə bir dəstədə birləşirlər. Məsələn, su, buxar, buz zahirlərinə, üzlərinə görə başqa-başqa olsalar da mahiyyətlərinə görə birləşirlər və ya birdirlər.\nDaha tez-tez nəsnələr həm mahiyyətlərinə, həm də zahirlərinə görə oxşadıqları üçün bir növdə toplanırlar.\nKülək, su qayanı elə ova bilər ki, o, quşa bənzər, ancaq bu oxşartı üzdə olacaq. Söyüdlər isə həm mahiyyəti, həm də zahirlərinnə görə bənzəyib ağac növünü, dürünü əmələ gətirirlər.\nƏgər söyüdü söyüd edən filan xassələrdirsə, (bu da bərabərdir mahiyyətə) və əgər qarşımızdakı ağac söyüddürsə, bu ağac həmin mahiyyət əlamətlərini özündə təkrar etməlidir. Ona görə də hər növdə (əgər bu növ üz oxşarlığından yaranmayıbsa), növə aid hər bir nəsnədə eyni mahiyyət iştirak edir, onun əsası olur. Bir əsas, bir mahiyyət min nəsnəni törədir, min nəsnədən bilinir.\nMahiyyəti bilmək anlamaqdır, anlamaq anlayış yaratmaqdır. Anlamaq növü göstərən anlayışa həmin dürdəki nəsnələrin, olayların mahiyyət əlamətlərini «yazmaqdır». Anlamaq «bu nədir?» sorusuna, sualına cavab verməkdir. Deməli, anlamaq nəsnənin nəliyini bilməkdir, anlayışsa nəsnənin nəliyini özünə yazır.\nAnlamaq nəsnənin əsasını, mahiyyətini mənimsəməkdirsə, indi artıra bilərik, nəsnənin əsası onun içinə girdiyi növdə hamıya aid olan, hamı üçün bir, eyni olan mahiyyətdir. Anlamaq bu mahiyyəti mənimsəməkdir. Deməli, sən bir nəsnəyə baxanda onunla bir növdən olan bütün nəsnələrin hamısında iştirak edən cəhətləri yığmalısan. Yığıb şüurunda (bilincində) toplayaraq sözə bağlayanda həmin nəsnənin və onun yaxın qohumlarının anlayışını tapırsan. Bu anlayış ümumiləşdirmək əsasında yaranır. Bu anlayış növün içindəki bütün nəsnələrin nəliyini bizə deyir. Sən «söyüd» anlayışını bilirsənsə, hər söyüdə rast gələndə həmin anlayışa «baxıb», söyüdün nə olması haqqında oradan bilgi (informasiya) alırsan.\nAnlayış sənə nəsnənin mahiyyətini andırır, ona görə də nəsnəni anladır.\nGötürək «Elxan» adında bu tələbəni. O, təkcədir. Yəni nəyi varsa, özünə toplamış bir oğlandır. Mən onu anlamaq istəyirəm. Onun üçün də nə qədər bacarıramsa, ona baxıb onun aid olduğu növlərin anlayışına bilgi (məlumat) almaq üçün gedirəm. Məsələn, «Elxan adamdır», deməli, «adam» anlayışı mənə onun haqqında bir soraq verir. «Elxan azərbaycanlıdır», deməli, «azərbaycanlı» anlayışı başqa məlumatı verir. «Elxan tələbədir», «tələbəlik» anlayışından yeni bilgi alıram. «Elxan göyçək oğlandır», «gözəllik» anlayışı burada onun haqqında mənə başqa sorağı verir. Beləliklə, təkcə ayrı-ayrı durmuş anlayışlardan bildiyimiz əlamətlərin bir nəsnədə, bir hadisədə bir yerə yığılması kimi, bir-birinə hörgülənməsi kimi açılır. Təkcəni anlamaq onu, - konkret olanı bircə-bircə, ayrı-ayrı anlayışların «içinə salıb çıxarmaqdır», ayrı-ayrı anlayışların «dişinə vurmaqdır».\nBizim qarşımıza nəsnə (nəsə nə) çıxır. Hələ nəliyini bilmirik. Ancaq bilmək istəyirik. Görürük ki, filan anlayışda deyilən əlamətlər onda var. Onda bu nəsnəni həmin anlayış əsasında bir az tanıyırıq, sonra keçirik başqa anlayışlara. Kant deyərdi ki, nəsnəni anlamaq üçün onu anlayışın altına (işığına) salmaq gərəkdir.\nSözsüz, nəsnəyə elə-belə də baxmaq olar. Sözsüz, nəsnəyə baxıb, onun cizgilərində doğma şeylərin cizgilərini görüb duyğulanmaq da olar. Bu da bir qavrayışdır və çox vaxt biz elə bu cür də baxırıq. Ancaq əgər cisim haqqında duyğuların yox, düşüncənin biçimində danışmaq istəyiriksə, anlayışların dilindən daha çox istifadə etməliyik.\nVar elmi anlayışlar, bir də var gündəlik şüurun təxmini və ya elmsiz anlayışları. Alim də, elə-belə adam da gündəlik yaşamında (həyatında) çox vaxt təxmini, az elmi, ya da elmsiz anlayışlardan istifadə edir. Ancaq elə ki alimə nəsnəni anlamaq, anlatmaq lazım gəlir, o məcbur olur, anlayışlarını elmləşdirsin.\nQədim yunanlar «ideya» («eydos») sözünü deyəndə cismin görünüşünün xarakterik cizgilərini gözlərinin qabağına gətirirdilər. Yalnız sonralar, bəlkə də Platonun sayəsində yavaş-yavaş Avropa fəlsəfəsində «ideya» nəsnələrin gözə az bilinər mahiyyətini özünə yığmış düşüncə vahidi kimi başa düşüldü. Ancaq indi də gündəlik bilincdə anlayışların çoxu nəsnələrin mahiyyətinin yox, üzünün şəklini «çıxarır». «Su» anlayışı çoxumuzun şüurunda «nəsə yumşaq, sərin, duru, şəffaf bir maddə» görkünü (obrazını) daşıyır və ona görə də bu görkün oxşartısını görürüksə, ona «sudur» deyirik. Ancaq «su» anlayışının elmi məzmunu H2O-dur. Adi danışıqda isə heç kimyaçı da sudan danışanda bunu yadına salmır.\nAraşdırmalar, axtarışlar var ki, yeni anlayışları yaradıb anladır və sonrakılar bu anlayışlardan istifadə edərək yeni düşüncələr tapırlar. Deyiblər, axı, düşünmək bacarığı başqalarının düşüncələri ilə düşünməkdir.\nBir vaxtlar əski yunan filosofu Demokrit Levkipplə birlikdə «atom» anlayışını yaratmışdı. Demişdi: «atom» nəsnələri quran, dürlü formaları olan bölünməz qırnıqlardır. Sonralar bu «atom» anlayışı bir çox filosofların öz sistemlərini qurmasına yardım əlini uzatdı.\nAraşdırmalar da var ki, öncəki anlayışın adını, üzünü, formasını saxlayır, içini isə xeyli dəyişdirir, deyir, məzmunu bu yox, odur. Məsələn, müsəlman filosofları Əşarilər, yəhudi filosofu Maymoniddən gələn sorağa görə, Demokritin «atom» anlayışına bir az başqa anlam (məna) vermişdilər. Onlar üçün atom olan kimi də ölən zərrəcikdir (Demokritgildə isə atom bölünüb yox olmur). Allah hər yox olan zərrəciyin yerində həməncə elə o cürünü də var edəndə nəsnələr öncəki kimi qalır. Ancaq harada ki, yox olmuş filan qədər zərrəciyin yerinə eynisini qoyur, az sayda atomların yerinə isə tamam başqa cürlərini əta edir, onda biz nəsnələri dəyişmiş və ya dəyişməkdə olan görürük.\nAllahın möcüzəsi isə belə baş verir: hansı anda isə yox olmuş atomların yerinə tamam başqa sayda, tamam başqa düzülüşdə atomlar əta edilir: məsələn, Həzrət Musanın əsasını əmələ gətirmiş atomlar yox edilir, əvəzinə elə atomlar və onların elə düzülüşü əta edilir ki, ilan alınır.\nHər an dünyanı yoxluqdan qurtaran Allah istəsə, onu başgicəlləndirici bir dəyişkənliyə salar. Yəni birinci anda bir görünüşdə olan dünyanı ikinci anda atomların başqa düzümü ilə tamam başqa görünüşə salar və beləcə, hər an yeni mənzərə peyda olar. Ancaq Əşarilərə görə, Allah insanlara öz böyük yaxşılığını edərək nəinki hər an dünyanı yoxluqdan qurtarır, həm də elə edir ki, dünyada çox şeylər bir an qabaq olduğu kimi qalsın. Dəyişmələr çox yerdə yavaş-yavaş getsin, möcüzələr isə hər an baş verməsin. İnsan, axı, belə dünyada yaşaya bilər!\nGörürsünüzmü, Əşarilərdə «atom» anlayışı necə dəyişir və nəticədə hansı fəlsəfi sistemə gətirir? Demokritin atomları dünyada olanların işinə Allahın qarışmasına yer qoymur: kosmosun boşluğunda atomlar uçurlar, bir-birinə rast gələndə formaları pərçimlənib birləşməyə imkan verirsə, filan qədər atom bir-birinə pərçimlənir. Sonucda, yığılan atomların törətdiyi quruluşdan asılı olaraq dağlar, dərələr, adamlar və s. əmələ gəlir. Əşarilərdə isə hər an Allahın əli dünyanın üstündədir və dünyanı Yoxa uçrumlaşmağa qoymur.\nİndiyəcən dediklərimizi yığcamlaşdıraq: biz «anlayış», «anlantı», «ümumi», «təkcə», «mahiyyət», «zahir», «nəlik», «nəsnə» kimi fəlsəfi anlayışları öyrəndik. Bu anlayışların hamısı min cür bağlarla bir-birinə bağlanıb, ona görə də bir-birini anladır. Cümləyə fikir verin: «Anlayanda nəliyi anlayıram, bundan anlayışlar düzəldirəm, anlayışlar nəsnələrin nəliyi haqqında mənə bilgi verir, anlayışlarda mən təkcələrdən ümumiyə, bütünə qalxıram».


Birinci evliliyini gizlətdi, ikinci arvadını baltaladı - Bakıda - BiG.AZ\nBirinci evliliyini gizlətdi, ikinci arvadını baltaladı - Bakıda\nBakı Ağır Cinayətlər Məhkəməsində Sumqayıt şəhər sakini Famil Abduləzimovun (1987-ci il təv.) CM-nin 120.1-ci (qəsdən adam öldürmə) maddəsi ilə təqsirləndirilməsinə dair cinayət işi üzrə növbəti məhkəmə prosesi keçirilib.\n2016-cı il mayın 18-də Sumqayıt şəhəri, Z.Tağıyev qəsəbəsi, Dəmiryol yaşayış massivində Famil həyat yoldaşı Xalidə Günəşovaya balta ilə zərbələr endirərək, onu qətlə yetirib.\nDaha sonra o özünün qollarına və qarnına bıçaqla xəsarətlər yetirib, lakin vaxtında Təcili Tibbi Yardım Xəstəxanasına çatdırıldığı üçün həyatı xilas edilib. Sağalana kimi o palatada polis nəzarətində qalıb, sonra isə istintaq təcridxanasına köçürülüb.\nMəlum olub ki, Abduləzimov ilk dəfə 2009-cu ildə evlənib, iki övladı olub, 2012-ci ildə isə boşanıb. Həmin il Xalidə Günəşova Famil Abduləzimova qoşulub qaçıb. Ailələr əvvəlcə narazı olsa da, sonradan bu evliliyə razılıq veriblər. Lakin təqsirləndirilən şəxsin ilk evliliyini gizlətməsi sonradan ailə münaqişələrinə səbəb olub. Buna baxmayaraq Xalidə və onun ailə üzvləri Famili bağışlayıblar. Birinci arvadına aliment ödəmədiyi üçün 4 ay həbsxanada olub.\nBu gün keçirilən məhkəmə prosesində dövlət ittihamçısı təqsirləndirilən şəxsə 14 il cəza təyin edilməsini xahiş edib.\nÖtən prosesdə Famil Abduləzimov ittiham üzrə özünü təqsirli bilməyib və əməlindən peşman olmadığını bildirib.\nBölmə: Xəbərlər Oxunub: 1005 Tarix: 11.07.2018


Polis və prokurorluq orqanlarının əməkdaşları tərəfindən həyata keçirilmiş təxirəsalınmaz istintaq hərəkətləri və əməliyyat-axtarış tədbirləri nəticəsində Lerik rayonunda törədilmiş ağır cinayətin üstü “isti izlər”lə açılmışdır.\nBelə ki, cari il avqustun 22-də saat 05.20-də rayonun Vivəzəmin kənd sakini Mehdi Mirzəzadə Daxili İşlər Nazirliyinin “102-Zəng Xidməti” Mərkəzinə zəng edərək atası Elman Hüseynovun yaşadıqları evi yandırdığını, habelə anası Şükufəni və bacısı Süsəni öldürmək istədiyini bildirmişdir.\nMəlumatla əlaqədar rayon prokurorluğu və polis şöbəsinin əməkdaşları dərhal hadisə yerinə çıxmış və göstərilən ünvanda yanğının baş verməsi müəyyən edilmişdir. Fövqəladə Hallar Nazirliyinin Regional Mərkəzinin yangınsöndürmə xidmətinin əməkdaşları təxirəsalınmadan hadisə yerinə çağırılaraq yanğının söndürülməsinə cəlb olunmuşlar. Həyata keçirilmiş kompleks tədbirlərlə yanğının qısa müddətdə söndürülməsi təmin edilmiş, bu zaman ümumi sahəsi 137 kvadratmetr olan birmərtəbəli, üçotaqlı kürsülü evin tamamilə yanması məlum olmuşdur.\nAparılmış intensiv istintaq-əməliyyat tədbirləri nəticəsində müəyyən edilmişdir ki, avqustun 21-də günorta və axşam radələrində Elman Hüseynovla həyat yoldaşı arasında ailə münaqişəsi zəminində mübahisə baş vermişdir. Avqustun 22-nə keçən gecə səsə oyanmış Süsən valideynlərinin yatdığı otağa daxil olduqda anası Şükufəni divanda huşsuz vəziyyətdə görmüşdür. Gecə qəfil yaranmış hay-küyün yaranma səbəbini öyrənmək üçün yataq otağına daxil olan M.Mehdizadə bacısının atası tərəfindən öldürülməsinin şahid olmuş, eyni aqibətlə üzləşməmək üçün bıçaqla E.Hüseynovun boyun və sağ kürək nahiyəsinə bir neçə zərbə endirmişdir.\nDaha sonra cinayətin izini itirmək məqsədilə o, yataq otağındakı lampanın neftini həyatlarını itirmiş ailə üzvlərinin üzərlərinə, evin digər hissələrinə tökərək mənzili yandırmışdır. M.Mehdizadə ifadəsində atasını qətlə yetirdiyini, sonra isə evdə yanğın törətdiyini etiraf etmişdir. O, cinayətin aləti olan bıçağı maddi sübut kimi istintaqa təqdim etmişdir.\nHazırda cinayət işi üzrə Baş Prokurorluğun Ağır cinayətlərə dair işlər üzrə istintaq idarəsində zəruri istintaq və əməliyyat-axtarış tədbirləri davam etdirilir.


Elvin Məmişzadə: “Mənə qarşı edilənləri açıqlasam, aləm bir-birinə dəyər” - Bizim Səsimiz\nEv Idman Elvin Məmişzadə: “Mənə qarşı edilənləri açıqlasam, aləm bir-birinə dəyər”\nElvin Məmişzadə: “Mənə qarşı edilənləri açıqlasam, aləm bir-birinə dəyər”\nBoks üzrə dünya çempionu, “Bakı 2015” I Avropa Oyunlarının qalibi Elvin Məmişzadənin “Report”a müsahibəsi\n– Federasiya rəhbərliyi deyil, aşağıda olub suyu bulandıranlardır. Yəni, onlar baş katib Nağı Səfərovdan da aşağıda olanlardır. Qapı açan, qapı örtən, palto daşıyan, kiminsə pencəyini tutan… Bu cür arada gəzənləri nəzərdə tuturam. İdmandan başları çıxmadığı halda, “Mən beləyəm”, “Mən eləyəm” deyirlər. Halbuki indiyədək onları idmanda görən olmayıb. Belə insanlar üzündən boks bu vəziyyətdədir. Nə qədər ki, boksda bu idman növündən anlayışı olanlar, vuruşanlar, əziyyət çəkənlər çalışmayacaq, bu növ inkişaf etməyəcək. Yarış görməyən insan mənim rinqdə nələr keçirdiyimi anlaya bilməz.\n– 2019-cu ildə vuruşanda, onlarla mübahisə etməyəcəyəm. Bu günə qədər mübahisə etdiyim üçün məni uzaq tutmağa çalışırlar. Xoşlayırlar ki, hər sözlərinə “baş üstə” deyilsin. Onlar kimdir ki, “baş üstə” deyim? Mənim də nəticələrimə baxın, onların da. Kimsən ki, mənə boks öyrədirsən?\n– Siqaret və spirtli içkilərə münasibətiniz necədir? Bəlkə, “rejimə əməl etmir” deyəndə, bunu nəzərdə tuturlar?\nƏvvəlki məqaləƏrdoğan: Əməliyyat hazırladıq, ancaq Obama bizi aldatdı\nNövbəti məqalədə2017-ci ilin dəhşətli yol qəzası statistikası: 750 ölü, 1719 yaralı- Azərbaycanda


Saxta bayraq əməliyyatları | dusunek.com\nƏsas səhifəSaxta bayraq əməliyyatları\nYanvar 12, 2017 Yanvar 12, 2017 admin QLOBAL SİYASƏT\nBu cür əməliyyatlar saxta bayraq, kontrgerilla, çirkli müharibə və ya qara piar adlandırılır. “Saxta bayraq” adlandırılmasının səbəbi keçmişdə taxta gəmilər dövründə gəmi komandirlərinin qarşı tərəfə hiss etdirmədən yaxınlaşmaq üçün həmin tərəfin bayrağını dalğalandıraraq yaxınlaşmasıdır. Bu halda digər gəmi özünə yaxınlaşan gəminin bayrağına baxaraq onu dost zənn edir, ancaq atış məsafəsinə girdikdə iş işdən keçmiş olurdu. Bu aldatma üsulu hazırda qeyri-qanuni əməliyyatların ümumi adına çevrilib. Bu əməliyyatları həyata keçirmək məsələsində dünya miqyasında məşhur quruluş isə İngiltərə Dərin Dövlətidir. İngiltərə tərəfindən yaxın tarixdə təşkil edilən iki saxta bayraq əməliyyatını qısa şəkildə belə izah edə bilərik:\nBuradan anlayırıq ki, dünyada məqsədlərinə çatmaq naminə “pisliyi təşkil edib həyata keçirən” dərin qüvvələr var. Bu qüvvələr hədəflərinə çatmaq məqsədilə günahsız mülki vətəndaşların həyatına son qoyacaq hadisələr törədir və bu əməliyyatları başqaları keçirmiş kimi göstərərək yerli və qlobal mediada xalqın nəzərində fikir yaratmağa çalışırlar. Məqsəd bəzən dərin quruluşun mənafeləri ilə toqquşan hökuməti və ya hökumət nümayəndəsini aradan qaldırmaq, ya da bu hökumətin və ya rəhbərin etibarını sarsıtmaq, bəzən də bir etnik qrupa və ya qeyri-hökumət təşkilatına qarşı xalqda nifrət oyatmaq olur. Bu əməliyyatların etnik mənsubiyyətə və ya inanc qruplarına qarşı həyata keçirildiyi də tez-tez görünür. Məsələn, saxta şəxsiyyət vəsiqəli təcavüzkardan istifadə edilərək terror aktı həyata keçirilir və bu insan dinə mənsub, məsələn, müsəlman kimi göstərilərək etdiyi əməl bütün müsəlmanlara şamil edilir. Hücumun keçirildiyi ölkədə müsəlmanlara qarşı xalqda nifrət yaratmaq istənilir, hökumətlər müsəlmanların hüquqlarını məhdudlaşdıracaq, onları sıxıntıya salacaq müxtəlif tətbiqlərə məcbur edilir.\n← Dəyərli peyğəmbərimizin (səv) gözəl əxlaqını dərk etmək\nRohinca müsəlmanları: dünyanın ən yalnız xalqı →


Vergi kursları, Vergi uçotu, problemləri və həlləri – Tax academy\nHome / Mühasibat şöbəsi / Vergi kursları, Vergi uçotu, problemləri və həlləri\nVergi kursları, Vergi uçotu, problemləri və həlləri\nKursda vergi və mühasibat uçotunun əsas problemlərini, mühasibatdakı əks xüsusiyyətlərini və müxtəlif ticarət əməliyyatlarının vergi nəticələrini nəzərdən keçirəcəksiniz. ƏDV və gəlir vergisinin hesablanması metodikası məsələlərinə diqqət yetirin, əmək və əmlak vergiləri ilə də tanış olun.\nKateqoriya: Mühasibat şöbəsi\nKurs “Mühasibat 2020. Nəzəriyyə və Təcrübə” kursunun davamıdır. Kursda əsas vergi və ödənişlərin hesablanması və ödənilməsi aspektləri ətraflı araşdırılır, vergi nəzarəti və vergi orqanları ilə münasibətləri müzakirə olunur. Əsas vergilərə xüsusi diqqət yetirilir: əlavə dəyər vergisi, hüquqi şəxs vergisi, fiziki şəxslərin gəlir vergisi, əmlak vergiləri. Kursda Vergi Məcəlləsi ilə necə işləyəcəyinizi, vergi bəyannamələrini doldurmaq bacarıqlarını əldə edəcəyinizi öyrənəcəksiniz. Azərbaycanın vergi və rüsumlar haqqında qanunvericiliyinin son tələblərinin xüsusiyyətlərini nəzərə alaraq əsas vergilərin düzgün hesablanmasını və ödənilməsini öyrənəcəksiniz.\nÖyrənilən material müstəqil ev tapşırığı ilə birləşdiriləcəkdir. Müəllim sinifdəki praktik hissəni təhlil edəcək və şərh edəcəkdir.\nKurs maliyyəçilər, baş mühasiblər, mühasiblər üçün nəzərdə tutulub. Kurs həm də ticarət müəssisələrinin rəhbərləri və menecerləri, fərdi sahibkarlar və müəssisə sahibləri, maliyyə, iqtisadi və inzibati bölgü (xidmət) rəhbərləri üçün son dərəcə faydalı olacaqdır.\nProqramla bağlı məlumatınız varsa, ancaq biliklərinizi sistemləşdirmək və yeni texnika və metodlarla işinizin səmərəliliyini artırmaq istəyirsinizsə – bu kurs sizin üçün mükəmməldir!\nDiqqət: kurs hər dəfə vergi uçotu və hesabatı qaydalarında və praktikasında baş verən son dəyişikliklərə uyğun olaraq tədris olunur.\nMövcud qanunvericilik əsasında vergiləri hesablaya və vergi qeydlərini müstəqil olaraq apara biləcəksiniz\nMüxtəlif vergi və ödənişlərin xüsusiyyətlərini nəzərə alıb, vergini həyata keçirib qanunsuz vergidən yayınma sxemlərinin planlaşdırılması və qarşısını almağı biləcəksiniz.\nVergi bəyannamələrini doldura biləcəksiniz\nVergi qanunvericiliyinin normativ hüquqi aktları ilə işləyə biləcəksiniz\nVergi risklərini qiymətləndirə və ofis qarşısında mövqeyinizi qoruya biləcəksiniz\nGəlir vergisi üçün vergi bəyannaməsinin doldurulmasını. Sənədlərin xərclərini və gəlirlərin qeydiyyatını apara biləcəksiniz.\nAzərbaycan Respublikasının vergi sistemi, quruluşu və quruluş prinsiplərini.\nVergilər və rüsumlar haqqında qanunvericilik anlayışı və hüquqi statusu Qaydalar NK AR ilə işləmək. ƏDV üzrə əsas normativ sənədlər Vergi və ödənişlərin təsnifatı.\nVergi elementləri (obyekt, baza, dərəcə, dövr, hesablama, vergi ödəmə qaydası və vaxtı).\nMəcburi pensiya və sosial sığorta üçün ödəniş və ayırmaların növləri.\nBu bilik və bacarıqlara sahib olan mütəxəssislərə hazırda tələbat çoxdur\nKurs məzunlarımızın əksəriyyəti uğurlu bir karyera qurur.\nModul 1. Vergi nəzəriyyəsi\nModul 2. Əlavə dəyər vergisi\nModul 3. Şəxsi gəlir vergisi. Sığorta haqları.\nModul 4. Korporativ gəlir vergisi\nModul 5. Əmlak vergisi\nModul 7. Aksiz vergiləri\nModul 8. Ticarət vergisi\nModul 9. Yol vergisi\nModul 10: Torpaq vergisi\nModul 11. Sadələşdirilmiş vergi\nModul 12. Əlavə mənbələr\nDərslər 90 dəqiqə olmaqla həftədə 2 və ya 3 dəfə keçirilir.\n• Sertifikat və ya istinad məktubu\nYeni başlayanlar, təşəbbüskarlar və menecerlər üçün kadr uçotu kursları.\n100.00 AZN – 150.00 AZN Daha çox oxu\n1C Ticarət İdarəetməsi\nElektron poçt marketinqinin əsasları


Gövşəyən heyvanların, əsasən, quzu, toğlu, buzov, dana, balaq və kəlçələrin nazik bağırsaqlarında parazitlik edən və moniezia adlanan yastılı qurdlar tərəfindən törədilən xəstəliklərdən biri də monieziozdur. Fermerlər, sahibkarlar, heyvandarlıqla məşğul olan insanlar aşağıda qeyd olunan tövsiyələrə əməl edərlərsə, heyvanlarında moniezioza yoluxmanın qarşısını almış olarlar. Kənd Təsərrüfatı Nazirliyi yanında Dövlət Baytarlıq Xidməti heyvandarlıqla məşğul olan sahibkarların nəzərinə çatdırır ki, monieziozla yoluxma otlaqda oribatid gənələrinin az və ya çox yayılmasından asılıdır. Bu gənələr daimi ot örtüyü olan yarımsəhra tipli otlaqlarda çox olur. Ona görə də moniezioz əsasən bu cür otlaqlarda daha geniş yayılmışdır. Kiçik və Böyük Qafqazın subalp və dağətəyi otlaqlarında, Talış dağları yamaclarında da oribatid gənələrinin çoxalıb artmasına münasib şərait vardır.\nMonieziozla yoluxmuş cavanlarda köpmə, qarın nahiyəsinin sallanması müşahidə edilir, xəstələr tez-tez su içir, bəzən titrəmə, çırpınma, sinir pozğunluğu və yaxud süstləşmə baş verir. Xəstə quzular arıqlayır, boy inkişafdan qalır, müalicə aparılmadıqda isə xəstələrin bir hissəsi tələf olur. Yaşlı qoyunlarda ümumi zəiflik, arıqlama müşahidə edilir. Monieziozla xəstələnmiş toğlu və qoyunlarda ümumi narahatlıq, hərəkətin pozulması, titrəmə, dişlərin qıcılması, başlarını döş və qarın nahiyəsinə çevrilməsi və bu kimi sinir pozğunluqları müşahidə edilir və ölüm halları baş verir.\n-noyabr-dekabrda doğulan quzularda fevral, mart, apreldə; yanvar-fevral aylarında doğulan quzularda mart-aprel, mayda; mart-apreldə doğulan quzularda may və iyun aylarında; toğlu və yaşlı qoyunlarda payız və qış aylarında, bir ay fasilə ilə 2 dəfə, əsasən noyabr və yanvar aylarında;\nHər bir bölgədə, təsərrüfatda epizootoloji göstəricilər əsasında moniezioza qarşı dehelmintizasiyaların aparılması vaxtları və təkrarlanması yerli baytar işçilərinin məsləhəti nəzərə alınmaqla həyata keçirilməlidir. Heyvanda moniezioz xəstəliyi baş verən zaman heyvana diaqnoz qoyulmasında baytar həkiminin rəyi mütləqdir və laboratoriyada təsdiqlənməlidir. Heyvanlarda monieziozun profilaktika və müalicə işləri təsərrüfat sahibinin hesabına aparılır. Təsərrüfat sahiblərinin və heyvandarlıq təsərrüfatlarında çalışanların bir daha nəzərinə çatdırırıq ki, heyvanlarda yuxarıda qeyd edilən əlamətlər müşahidə edilərsə bu zaman mütləq şəkildə sahə baytarlıq məntəqələrinin baytar həkimlərinə müraciət etsinlər. Dövlət Baytarlıq Xidməti bildirir ki, heyvanlarda moniezioz xəstəliyinə qarşı profilaktika və müalicə işləri baytar həkiminin təyinatı və iştirakı ilə aparılmalıdır.


Bir alimin xatirəsinə - ANIM\nAdam var ki, evdən gedir, adam da var eldən. Yaşayanda təkcə ailəsinin yox, el-obasının, dostlarının, tələbələrinin, onu tanıyan hamının doğmasına çevrilə bilmiş alimlərdən birinin anım günüdü bu gün...\nTanınmış onkoloq Nurməmməd Şixməmmədov 1958-ci il mayın 12-də Quba rayonunun Xucbala kəndində ziyalı ailəsində anadan olmuşdu. Atası Əhəd Şixməmmədov Xucbala kəndində müəllim, həm də orta məktəbin direktoru idi. Yuxarı sinifləri Qusar rayonunda bitirir.\nElə indi də danışanda müəllimi Nurmət Zəkiyev onun haqqında “nadir inci” deyir. Məktəb illərini xatırlayan yoldaşları onun xüsusi zəkaya malik olduğunu deyirlər.\nNurməmməd Şixməmmədov Tibb Universitetinə qəbul olur, 40 yaşında Moskvada doktorluq dissertasiyası müdafiə edir. Bütün ömrü boyu onkoloji xəstəliklərlə mübarizə aparır. Dünyanı bürüyən, adı gələndə hər ocağı sızıldadan bu illətin dərmanını tapmaq üçün uğraşır bütün həmkarları kimi... Amma! Amma elə özü də 2014-cü ildə, iyulun 28-də bu xəstəlikdən dünyasını dəyişir...\nYaxın dostu, məşhur tarixçi alim Anar İsgəndərov deyir ki, Nurməmməd müəllim xalqın kisəsindən gedən itkilərdəndir: “O, həmişə hörmətlə xatırlanacaq həkim, insan və ziyalı idi”.\nUniversitetdə tələbələri üçün təkcə müəllim deyildi, həm də yaxın dost idi. Dekan idi, amma tələbələri ona ürək sirlərini deyib, problemlərini danışırdılar.\nNurməmməd müəllimin xüsusi bir görüş günü varmış. Hər il mayın 27-də hazırlığa başlayırmış, səhəri gün tələbə yolaşları ilə mütləq bir araya gəlib Azərbaycanın Müstəqillik Gününü qeyd edirlərmiş... İndi də ənənə davam edir, amma Müəllimsiz!\n... Qubadakı evinin qapısı həmişə açıq olarmış. Övladlarına deyirmiş ki, qapını heç vaxt bağlamayın, bəlkə kimsə gəlib kömək istəyəcək. Gəlirlərmiş də... Qapı indi də açıqdı... Yenə gəlirlər. İndi onu yad etməyə, evində, ocağında olub, xatırlamağa...\nYaxşı adamlar həmişə xatırlanmalıdı. Sevgiylə, sayğıyla, minnət və hörmətlə...


Qorxu oyunu Call of Cthulhu’nun yeni videosu yayımlandı – Bizim Game Zone\nQorxu oyunu Call of Cthulhu’nun yeni videosu yayımlandı\n9 paylaşım, 1 xal\nH.P Lovecraft’ın əsərindən ilham alınaraq hazırlanan qorxu oyunu Call of Cthulhu’dan E3 2018’ə xüsusi olaraq yeni bir təqdimat videosu yayımlandı. Az da olsa oynanış dinamiklərinə də yer verilən videoda, oyunun dəhşət dolu dünyası gözlər önünə gətirilir.\nE3 2018 sonrası da yeni xəbərlər eşitməyə davam edirik. Bir yeni video da qorxu oyunu Call of Cthulhu’dan gəldi. Görünür olduqca qaranlıq bir dünya bizi gözləyir. Qorxu ədəbiyatının güclü adı olan H.P lovecraft’ın əsərlərindəki qaranlıq dünyanı oyunun bizlərə təqdim edib etməyəcəyi barədə dəqiq bir söz demək çətindir. Ancaq yayımlanan tanıtım fragmentində gördüyümüz qədəri ilə, yaradıcı firma heçdə pis oyun hazırlamayıb.\nCall of Cthulhu’da 1924 ilinin Boston’una gedəcəyik. İdarəmizə xüsusi dedektiv Edward Pierce veriləcək. Hawkins ailəsinin, Dark Water adasındakı nəhəng malikanələrində, meydana gələn əsrarəngiz ölümləri araşdırmaq üçün hadisə yerini təhlil etməyə gedəcəyik. Ancaq sadə bir cinayət kimi görünən hadisələrin arxasından gizli güclər çıxacaq kimi görünür.\nOyun üçün yayımlanan E3 fragmentə aşağıdan baxa bilərsiniz.\n, oyun xəbərləriPCPS4Xbox One\nPES 2019'un E3 2018 fragmenti yayımlandı\nMetro: Exodus'dan 17 dəqiqəlik yeni bir oynanış videosu gəldi


Kapers və Toyuq ilə salat - Toyuq salatları - Salatlar - 2022\nCapers və Toyuq ilə salat üçün maddələr\nBalzam sirkəsi 1,5 xörək qaşığı\nQurudulmuş rozmarin yarım çay qaşığı\nToyuq, bədənsiz fileto 3 kiloqram\nBadam 1 stəkan (fincan tutumu 200 mililitr)\nKərəviz 2-3 ədəd qaynaqlanır\nKonsentrat limon suyu 1 xörək qaşığı\nKağız 2-3 yemək qaşığı və ya dadmaq üçün marinadlanır\n15% -ə qədər yağ tərkibli xama -200-250 mililitr və ya dadmaq üçün dadın\nIspanaq yarpaqları 10-15 ədəd\nTəzə pomidor 3-4 ədəd\nKərə yağı rulonları (təzə, duzlanmamış xəmirdən və ya pide çörəkindən) 6-8 ədəd\nƏsas Tərkibi Toyuq, Turş Kremi, Fındıq\nDərin qab, Çörək qaşığı, Çay qaşığı, Soba, Fırın, Qızartma qab, Mətbəx dəsmal, Mətbəx spatula, Kəsmə lövhəsi, Bıçaq, Qapağı olan şüşə qab, Plastik sarğı, Qaldırıcı pin, Çörəksiz vərəq, Çörək bişirmə kağızı, Dərin qab - 2 ədəd, Kağız mətbəx dəsmalları, Konservləşdirilmiş açar, Salat qabı, dərin qablar və ya bölünmüş boşqablar\nQapaqlar və toyuq ilə salat etmək:\nDərin bir qaba lazımi miqdarda zeytun yağı tökün. Şoraba, turş dadı vermək üçün balzam sirkəsi əlavə edin. Sonra qabda bir az quru rozmarin tökün. Tərkibi daha yaxşı qarışdırmaq üçün bir kaşığı ilə yüngülcə çırpın. Şoraba hazırdır, qoy biraz dəmləsin 10 dəqiqə kifayət qədər olacaq.\nŞoraba töküldükdə, toyuq filesi götürün, suyun altına yuyun, kağız mətbəx dəsmalları ilə qurudun, kəsici lövhəyə qoyun və hymen və artıq yağdan təmizləyin. Sonra toyuqu dərin bir şüşə qabda qoyun və infuziya edilmiş şoraba ilə tökün. Kassanı örtün və toyuq marinatına icazə verin 30 - 35 dəqiqə. Fırını əvvəlcədən qızdırın 210 - 220 dərəcəyə qədər.\nAddım 3: toyuq hazır vəziyyətə gətirin.\nİstədiyiniz vaxt bitdikdən sonra sobanı orta səviyyəyə yandırın və üzərinə tavanı qoyun. Kassanı yüngülcə qızdırın və içinə doğranmış toyuq ətini batırın. Tava içərisinə yağ əlavə etməyin, marinadda kifayətdir. Filetanı hər iki tərəfə qızıl, qızıl qəhvəyi bir qabığa və qaranlıq bir bej rəngə qızardın, vaxtaşırı tavanın altına ət yandırmamaq üçün bir mətbəx spatula ilə çevirin. Sonra qızardılmış toyuqu çörək kağızı ilə əvvəlcədən örtülmüş olmayan çörək qabına qoyun və əvvəlcədən isidilmiş sobaya qoyun. Üçün toyuq bişirin 20 - 25 dəqiqə hazır olana qədər. Bu şəkildə hazırlanan toyuq artıq aşındırılmayacaq və içərisindəki bütün şirələri saxlayacaqdır. Hazırlanmış ətləri bir mətbəx dəsmalından istifadə edərək sobadan çıxarın, dərin bir qaba köçürün, mətbəx spatula ilə özünüzə kömək edin və tamamilə sərinləyin.\nAddım 4: qalan maddələri salata hazırlayın.\nTərkibindəki qalan hissəni etmək vaxtı gəldi. Badam götürün, plastik sarğı ilə örtülmüş mətbəx masasına qoyun və yuvarlanan bir pin istifadə edərək kiçik parçalara bölün, sonra qoz kütləsini dərin bir plaka köçürün. Kərəviz budaqlarını, ispanaq yarpaqlarını və pomidorları axan suyun altında yuyun, artıq mayenin çıxarılması üçün göyərtini sinkə atın və pomidorları kağız mətbəx dəsmalları ilə qurudun. Bundan sonra, ispanaq yarpaqlarını ayrı bir plaka qoyun və qalan iki maddələr, növbə ilə bir kəsmə taxtasına qoyun və kəsilmiş, kərəviz dilimləri qalın 7 millimetrə qədərPomidor halqaları qalın 5 millimetrədək. Konservləşdirilmiş açardan istifadə edərək, bir banka qabını açın və bir kaşığı istifadə edərək ehtiyacınız olan ətirli yaşıl topaları miqdarını dərin bir qaba ayırın. Addım 5: hazır vəziyyətə gətirin və salatı təşkil edin Soyudulmuş toyuq, bir kəsmə taxtasına qoyun və orta kublar üçün zolaqlar və ya dilimlərlə, təxminən 1 santimetrə qədər diametri ilə kəsin. Dilimləri qapaqlar ilə dərin bir qaba köçürün, tərkibinə doğranmış kərəviz və doğranmış badam əlavə edin. İndi salatın təzə olması üçün dadına və mövsümünə qara bibər əlavə edib duz edin, lazımi miqdarda xama əlavə edin və kütləni hamarlanana qədər bir kaşığı ilə qarışdırın. Salat hazırdır, onu salat qabına və ya kiçik qablara qoyub dərhal xidmət edə bilərsiniz, ancaq bir neçə daha dadlı maddədən istifadə edərək daha gözəl tərzdə əlavə oluna və bəzədilə bilər. Şirin çörəklər götürün, bıçaqla uzunluğu ilə kəsin, 5 - 6 yemək qaşığı ətirli salat qoyun, üstünə bir-iki təzə pomidor və bir neçə ispanaq yarpağı qoyun, indi salatınız yalnız dadlı deyil, həm də sağlamdır. Bir salat ilə bir neçə çörək qabını qoyun və sağlamlıq üçün dad.\nAddım 6: qapaqlar və toyuq ilə bir salat xidmət edin.\nPalto və toyuq ilə salat bişirildikdən dərhal sonra verilir, ən yaxşı istədiyiniz kimi təşkil edilə bilər. Məsələn, bir salat qabına qoyun və ispanaq yarpaqları və pomidor üzükləri ilə qarnir. Yunanıstanda olduğu kimi təzə çörəklərdə xidmət edə bilərsiniz və ya İtaliyada təqdim olunduğu kimi çörək çörək və qızartma qabda bükün. Seçimlərdən hər hansı birində bu yeməyi dadlı, ətirli və çox zəngin olacaqdır. Zövqlə bişirin və zövq alın! İştahsızlıq!\n- - Xama əvəzinə mayonez, evdə hazırlanmış qaymaq və ya qalın turş südlü qatıq istifadə edə bilərsiniz.\n- - Marinada allspice, bibər, marjoram, köri, ağ istiot, rəng üçün zerdeçal, paprika və bu kimi variantlardan yalnız bir neçəsidir.\n- - Zeytun yağı əvəzinə bitki yağı istifadə edə bilərsiniz.\n- - Balzam sirkəsi əvəzinə alma sirkəsi, qırmızı və ya ağ quru şərab istifadə edə bilərsiniz.\n- - Badam yerinə qoz istifadə edə bilərsiniz.\nBaileys'in Ən Yeni Məhsulu Vegan və Glutensizdir\nGavalı Caramelized tort\nMükəmməl Barbekü Sosunun Dadı Testi\nSezar qabığı ilə qızardılmış mal əti\nCopyright 2022 \_ Capers və Toyuq salatı...


🥇 ▷ Vivo Yeni kamera dizaynı üçün patent alın! » ✅\nVivo Yeni kamera dizaynı üçün patent alın!\nin vivo yeni telefon modelində istifadə üçün kameranın dizaynı patent almaq. Vivo Bu yeni dizaynın arxasında markanın ilk hərfini patentləşdirdi.\nSmartfon istehsalçıları hər zaman yenilik axtarırlar. Əlbətdə ki, son zamanlarda bazara stimul verən bu rəqabət şirkətləri fərqli dizaynlar yaratmağa məcbur etdi. Daha əvvəl klassik Apple Son illərdə dizayn dəyişsə də deyə bilərik ki, şirkətlər yeni dizaynlar uğrunda yarışırlar. in vivoo da bu yarışı qaçırdı və yeni dizayn üçün patent aldı.\n#vivo portativ ön kamera modulu ilə yeni bir smartfon dizaynı üçün faylı patentləşdirdi. pic.twitter.com/1fn8hxnp0b\n– _the_tech_guy (@_the_tech_guy) 1 May 2020\nYeni kamera dizaynı Vivo\nDizaynı ön tərəfdən baxdıqda, alışdığımız modeli görürük. Əlbəttə ki, əsl problem bunun arxasında dayanır. Cihazın arxa tərəfinə baxdıqda, cihazın yuxarısındakı düz bir xətt cihazın sağına doğru hərəkət edir. "V" Məktubu çəkdi. Bu rəqəm, şirkətin ilk məktubu 1 kameranı daşıyırdı. Əlbətdə ki, bu kamera əsas kamera olmağa meyllidir.\nBu "V" yolu da sürüşmə xüsusiyyətinə malikdir. Həm də cihazda LED flash gətir. Aşağı sağda 3 Daha çox kameralar var. Beləliklə, bu ümumi dizayn var 4 cihazlar arxa kamera ilə gələcək. Əlbəttə ki, bu modelin adı məlum deyil. Bu modellərin gələcəyi də qeyri-müəyyəndir. Ancaq mütləq həqiqətən yaradıcı bir dizayndır. Modelə baxaq Vivo Hansı biri əvvəlcə bu dizaynı istifadə edəcək.


Türkmənçay və Ədirnə müqavilələrinə əsasən, İrandan və Türkiyədən ermənilər Şimali Azərbaycana köçürülürdü 1905.az\nErmənilərin İrandan Şimali Azərbaycana köçürülməsi həmin müqavilənin XV maddəsi ilə təsdiq olunurdu. Həmin maddəyə görə, şah öhdəsinə götürürdü ki, o ölkədə yaşayan məmur və sakinlərə bu gündən başlayaraq öz ailəsi ilə birlikdə Rusiyaya sərbəst keçmək, hökümət və yerli rəisliyin heç bir maneçiliyi olmadan onların satlıq malına və ya əmlakına və əşyalarına hər hansı gömrük və vergi qoyulmadan tərpənən mülkiyyətini aparmaq və satmaq üçün bir il vaxt verilir. Daşınmaz əmlaka gəldikdə isə onun satılması və onun haqqında özxoşuna sərəncam üçün beş illik müddət müəyyən edilir.\nBu maddə Türkmənçay müqaviləsinə xüsusi məqsədlə, yəni ermənilərin İrandan kütləvi surətdə Şimali Azərbaycana, o cümlədən Qarabağa köçürülməsini təmin etmək üçün salınmışdı. Ermənilərin köçürülməsinin “hüquqi-siyasi” təminatı ilə birgə təşkilati tədbirlər də həyata keçirilmişdi (köçürmə komitəsi yaradılmışdı və s.).\n1829-cu il Ədirnə müqaviləsi Osmanlı imperiyasından da ermənilərin yenicə işğal olunmuş Şimali Azərbaycan ərazisinə köçürülməsi başlayır. Ermənilərin köçürülməsinin əsas istiqamətlərindən biri Qarabağ ərazisi idi.\nQarabağ xanlığının ləğv edilməsi zamanı onun əhalisinin etnik tərkibi Qafqazdakı rus qoşunlarının baş komandanı A.P.Yermolovun göstərişi ilə tərtib olunan “Təsvir”də əksini tapmışdır. Hələ bu sənədin tərtibinə qədər (1805-1822) Qarabağda aparılmış erməniləşdirmə siyasətinə baxmayaraq, statistikanı (1593-cü ildən başlayaraq) müqayisə etsək, görərik ki, burada əhalinin əksəriyyətini yenə də azərbaycanlılar təşkil edirdi. “Təsvir”ə görə, Qarabağ əyalətində olan 20.095 ailədən 15.729-u azərbaycanlı (1.111-i şəhərdə, 14.618-i kənddə), 4.366-sı erməni, o cümlədən alban idi (421-i şəhərdə, 3.945-i kənddə), Yeri gəlmişkən, bu ermənilərin böyük əksəriyyəti qriqorianlaşdırılmış və erməniləşdirilmiş keçmiş albanlar idilər. Ermənilərin kütləvi şəkildə Qarabağa köçürülməsi nəticəsində burada yeni erməni kəndləri (Marağalı, Canyataq və s.) meydana gəlməyə başlamışdı (Ermənilər sonradan köçürülmə “şərəfinə” Qarabağda abidələr ucaltmış, lakin XX yüzilliyin 80-ci illərində Azərbaycana qarşı ərazi iddiaları qaldıqdıqları zaman onları saxtalaşdırmışlar). Rəsmi məlumatlara əsasən, 1828-1830-cu illər arasında arasında, yəni cəmi 2 il ərzində, Şimali Azərbaycana, o cümlədən Qarabağa İrandan 40 min, Osmanlı imperiyasından 90 min erməni köçürüldü. Qeyri-rəsmi erməni köçkünləri ilə birlikdə onların sayı 200 mini ötmüşdü. Köçürülmədən sonra Qarabağın etnik tərkibində ermənilərin sayı artmağa başladı.\n“Qarabağ: real tarix, faktlar, sənədlər” (Bakı, Təhsil-2005) kitabından


UEFA-nın növbədənkənar Konqresi keçirilib\nBu gün Cenevrənin Prezident Vilson otelində UEFA-nın növbədənkənar 13-cü Konqresi keçirilib. Bu barədə UEFA-nın rəsmi saytı məlumat yayıb.\nUEFA-nın milli assosiasiyası Avropa Klubları Assosiasiyasının iki nümayəndəsinin UEFA İcraiyyə Komitəsinə namizədliyini təsdiqləyib. Mandatlar dörd il müddətinə Andrea Annelli ("Yuventus", İtaliya) və İvan Qazidisə ("Arsenal ", İngiltərə) verilib.\nKonqres AlexeySorokini (Rusiya) 2021-ci ilə qədər FİFA Şurasının yeni Avropa üzvü seçib.\nUEFA İcraiyyə Komitəsi tərəfindən 1 İyun 2017-ci ildə Kardiffdə təyin olunan UEFA İdarəetmə və Uyğunluq Komitəsinin iki müstəqil üzvü təsdiqləndi. Bu, İspaniyalı hüquqşünas və İdman Arbitraj Məhkəməsinin hakimi Xose Xuan Pinto Sala və Malta Milli Məhkəməsinin baş auditoru Çarlz Dequaradır.\nUEFA İcraiyyə Komitəsinin 9 dekabr 2016 və 1 iyun 2017-ci il tarixlərində təyin etdiyi UEFA Ədliyyə Hakimiyyətinin dörd üzvünün namizədliyi də təsdiq edilib:\n- Tomas Hollerer (Avstriya), UEFA Apelyasiya Şurasının üzvü\n- İvan Robba (Gibraltar), UEFA nizam- intizam və etik instansiyasının müfəttişi\n- Edvinas Eimontas (Litva), UEFA nizam- intizam və etik instansiyasının müfəttişi\n- Neboysa İvkoviç (Serbiya), UEFA nizam- intizam və etik instansiyasının müfəttişi\nNəhayət, UEFA Əsasnaməsinə təklif edilən düzəlişlər təsdiq edilib. Onlar UEFA ilə Avropa Professional Futball Liqaları(EPFL) arasında Anlaşma Memorandumunda əks olunacaq və UEFA İcraiyyə Komitəsi tərəfindən təsdiqlənəcəkr. Dəyişikliklərə görə, EPFL gələcəkdə UEFA İcra Komitəsində bir yerə sahib olacaq.


Əkrəm Əylislinin «Nobel» açıqlaması\n2021, 29 Noyabr, Bazar ertəsi, Bakı vaxtı 06:02\nYazıçı Əkrəm Əylisli AzadlıqRadiosuna Nobel mükafatına namizədliyinin sürülməsi xəbərinin mətbuata necə sızmasından xəbərsiz olduğunu və müraciətə imza atanlardan yalnız birini tanıdığını bildirib:\n“Mən bu müraciətin kütləvi informasiya vasitələrinə hardan və necə sızdığını bilmirəm. Müraciətə imza atanlardan yalnız birini – Andrey Bitovu şəxsən tanıyıram. Bilirəm ki, Andrey Bitov ötən əsrin 60-cı illərindən bəri dünyanın ədəbi dairələrində öz əqidəsi və istedadı ilə tanınan böyük rus yazıçısıdır və Azərbaycan ədəbi mühitində də onu tanıyanlar az deyil.\nMüraciətə imza atan digər 13 nəfər alim və ictimai xadimin heç birini şəxsən tanımıram. Ancaq onların elmi və ictimai fəaliyyətinə qismən bələdəm.\n“HAKİM İDEOLOGİYA ƏDƏBİYYATA QARIŞMASA YAXŞIDIR”\nMənim “Daş yuxular” əsərimə məmləkətin hakim ideologiya təəssübkeşlərinin sərt münasibətini hamı bilir. Ölkəmizin hakim ideologiyası ilə mənim heç bir ədavətim yoxdur, ancaq həmişə bu fikirdə olmuşam ki, hakim ideologiya ədəbiyyata qarışmasa yaxşıdır. Axı ədəbiyyat ideologiya deyil, metaforadır yəni sırf söz sənətidir. Ancaq bəlkə heç yuxarıda oturanların da günahı deyil ki, bu ölkənin Yazıçılar Birliyi də ideologiyanın keşiyində durduğuna kimisə inandırmaq üçün dəridən- qabıqdan çıxır.\n“MƏN ƏDƏBİYYATA ATA-ANA QUCAĞINDA GƏLMƏMİŞƏM”\nMən ədəbiyyata ata-ana qucağında gəlməmişəm, mən bu sənətə qorxulu döngələrdən, qaranlıq dalanlardan tək-təkinə keçib gəlmişəm və bir yazıçı ömrünü axıracan səmimi yaşamağın nə demək olduğunu yaxşı bilirəm.\nMən onu da yaxşı bilirəm ki, Azərbaycan yalnız öz içində yaşamır, dünyanın sivil dövlətləri arasında öz layiqli yerini tutmağa daim can atır. Xudbin, əyalətçi təsəvvürlərlə dünyanın mədəni həyatında daimi yer sahibi olmaq mümkün deyil.\nMən buna həmişə inanmışam və bu inamla da həmişə əlimə qələm götürmüşəm. Mükafata təqdim olunmaq hələ mükafatı almaq deyil, mən bu mükafatı, əlbəttə, almaq istərdim, ancaq çox arzu edərdim ki, bu mükafatı almağıma xalqımla bir yerdə sevinim”.


Bu müsəlman ölkəsində siğə -müvəqqəti nikah qadağan olundu…-İBRƏTAMİZ – aenpress.info\nMisirdə müvəqqəti “ailə”lər qurulmasına qadağa qoyulub.\nModerator.az xarici İslam saytlarına istinadla xəbər verir ki, bu qadağa ölkənin əsas dini hüquqi orqanı olan Fətvalar İdarəsi tərəfindən təsbit edilib. Belə bir fətva misirli vəkil Əhməd Məhranın tərtib etdiyi “müvəqqəti nikah müqaviləsi”nə sosial şəbəkələrdə ilahiyyatçıların sərt reaksiyasından sonra verilib.\nFətvada bildirilir ki, İslamda bu növ nikahlar doğru hesab edilə bilməz. Müvəqqəti kəbinin eyni zamanda Misir cəmiyyətinin də dəyərlərinə zidd olduğu göstərilib.\nXatırladaq ki, kişi və qadın arasında müvəqqəti nikah bir sıra müsəlman ölkələrində “siğə” və ya “mutə” adı altında tətbiq edilir. Halbuki, bir sıra İslam alimləri bu cür kəbinləri İslamda ailə institutunun təməllərinə zidd olması baxımından zinakarlığın bir növü kimi dəyərləndirirlər.


“Sevilənlər, sevənlər” rubrikası altında Azərbaycan-Amerika Qadınlar Cəmiyyətinin prezidenti Münəvvər Vahabova ilə evdən canlı görüş.\nCəfər Cabbarlı adına Respublika Gənclər Kitabxanası pandemiya şəraitində sosial şəbəkədə “Sevilənlər, sevənlər” rubrikası altında görüşlərini davam etdirir.\n14 sentyabr 2020-ci il tarixdə kitabxananın “Sevilənlər, sevənlər” rubrikası altında növbəti görüşünün qonağı hazırda Amerika Birləşmiş Ştatlarında yaşayan həmyerlimiz, Azərbaycan-Amerika Qadınlar Cəmiyyətinin prezidenti Münəvvər Vahabova oldu.\nQonaq Amerikada yaşanan pandemiya rejimi ilə əlaqədar karantin şəraitində keçən gündəlik həyatında mütaliəyə, maraqlı məşğuliyyətlərə daha çox yer ayırmaq imkanı olduğunu bildirdi. Amerikaya ilk gəlişindən, yaşadığı şəraitdən, xarici dil biliklərinin, təhsilin əhəmiyyətindən, kitaba, kitabxanaya, mütaliəyə sevgisindən, Qeyri-Hökumət Təşkilatları ilə birgə layihələr əsasında fəaliyyətindən söhbət açdı.\nCanlı yayın zamanı Münəvvər xanım bir vaxtlar Nyu Yorkdakı “Azərbaycan evi”, Amerikada Azərbaycanlıları Koordinasiya Şurasının, Azərbaycan-Amerika Qadınlar Cəmiyyətinin fəaliyyəti haqqında da izləyicilərə məlumat verdi. Azərbaycan-Amerika mədəni əlaqələrinin inkişafına geniş yer ayırmaq, həmçinin, azərbaycançılığı, Azərbaycan mədəniyyətini, incəsənətini təbliğ etməyin əsas məqsədlərindən biri olmasını dedi.\nMünəvvər Vahabova canlı yayında kitab təbliğinə də böyük əhəmiyyət verməsini, Amerikada İradə Əlili, Fuad Hüseynzadənin kitablarının təqdimatını keçirməsini də vurğuladı.\nİzləyicilərin və aparıcı Günay Həsənovanın suallarını cavablandıran Münəvvər Vahabova öz çıxışını “Harada yaşadığımızdan asılı olmayaraq Azərbaycanlı olmağımızı unutmamalıyıq” cümləsi ilə bitirdi.


Mətbuat Şurası İdarə Heyətinin iclası keçirilib\nİclasda jurnalistlər üçün tikilmiş çox mərtəbəli evin mənzillərinin bölüşdürülməsi meyarlarının müəyyənləşdirilməsi ətrafında müzakirələr aparılıb\nBu gün Azərbaycan Mətbuat Şurası İdarə Heyətinin iclası keçirilib. İclasda jurnalistlər üçün tikilmiş çox mərtəbəli evin mənzillərinin bölüşdürülməsi meyarlarının müəyyənləşdirilməsi ətrafında müzakirələr aparılıb.\nToplantını açan MŞ sədri Əflatun Amaşov bildirib ki, Azərbaycan Respublikasının Prezidenti cənab İlham Əliyev 2010-cu ilin iyulun 22-də Mətbuat Şurasının yeni binasının açılışı zamanı Şuranın İdarə Heyətinin üzvləri ilə görüş keçirdi. Görüşdə jurnalistlərin sosial-məişət şəraitinin yaxşılaşdırılması ilə bağlı da müxtəlif təkliflər səsləndi, müəyyən məsələlər ətrafında fikir mübadiləsi aparıldı. Elə həmin gün dövlət başçısı jurnalistlərə mənzil tikintisi üçün vəsait ayrılmasını nəzərdə tutan sərəncam imzaladı: «Bu gün biz yenə də bu salonda həmin mənzillərin bölgüsü meyarlarını müəyyənləşdirməliyik. Mətbuat Şurası mənzil tikintisi ilə əlaqədar təklif səsləndirdiyi, habelə media ictimaiyyəti ilə daha sıx əlaqələrə malik olduğundan həmin mənzillərin bölgüsü prosesində də iştirak edə bilər. Ümidvaram ki, dəyərli təkliflərinizlə jurnalistlər üçün mühüm əhəmiyyət daşıyan prosesin layiqli şəkildə başa çatdırılmasına köməyinizi əsirgəməyəcəksiniz».\nMüzakirələr gedişində müxtəlif təkliflər səsləndi. Bildirildi ki, bu prosesdə kütləvi informasiya vasitələrinin üzərinə də məsuliyyət düşür. Çünki hazırda praktik fəaliyyət göstərən jurnalistlər əsasən redaksiyalarda cəmləşiblər. Həmin redaksiyaların əksər hissəsi isə Azərbaycan Mətbuat Şurasının üzvləridirlər. Buna görə də Şura quruma üzv olan media orqanlarından təkliflər qəbul etməlidir. MŞ-yə üzv redaksiyalar əməkdaşlarından kimin daha layiqli olduğunu müəyyənləşdirməlidirlər. Mənzillərdə say məhdudiyyəti olduğundan bu amil onlar tərəfindən nəzərə alınmalıdır.\nSon 3 ildə mütəmadi olaraq yayımlanan KİV (qəzet, jurnal, informasiya agentliyi və internet xəbər portalı) həmin redaksiyada 3 il fəaliyyət göstərmiş və ümumilikdə 10 il jurnalistlik təcrübəsinə malik əməkdaşlarının adlarını namizəd kimi irəli sürə bilər.\nGündəlik qəzetlər və informasiya agentlikləri 3-dək, həftəlik qəzetlər, jurnallar və xəbər portalları 1 namizəd müəyyənləşdirə bilər.\nİclasını çağırmalı, namizəd(lər)ini müəyyənləşdirməlidir;\nAzərbaycan Mətbuat Şurasına məktub ünvanlamalıdır (möhürlü və imzalı).\nRedaksiyanın məktubunda yer almalıdır:\nNamizədin şəxsiyyət vəsiqəsinin surəti;\nNamizədin əmək kitabçasının surəti;\nNamizədin müəyyənləşdirilməsi ilə bağlı iclasın protokolundan çıxarış (möhürlü və imzalı);\nDaşınmaz Əmlakın Dövlət Reyestri Xidmətindən namizədin adına evin (mülkün) olmadığını təsdiqləyən sənədin əsli;\nQeyd1: KİV redaksiya iclasının vaxtını Azərbaycan Mətbuat Şurası ilə razılaşdırmalı və həmin iclasda Mətbuat Şurasının nümayəndəsi də iştirak etməlidir.\nQeyd2: Göstərilən sənədlər iyun ayının 15-dək Azərbaycan Mətbuat Şurasına təqdim edilməlidir.\nAzərbaycan Mətbuat Şurası toplanmış materialları Azərbaycan Respublikasının Prezidenti Administrasiyasına təqdim edəcək.


Müxtəlif+sahillərdə+film+1926 üçün axtarış neticesi\nAxtarış Neticesi : Müxtəlif+sahillərdə+film+1926\nMikayıl Yusif oğlu Mikayılov — Azərbaycan kinorejissoru, aktyor, rejissor assistenti, ssenari müəllifi, rejissor.Mündəricat\nAzərbaycan kinosunun ilk rejissorlarındandır. Bir necə filmin ssenari müəllifidir. 1924-cü\nMirzəağa Əli oğlu Əliyev. (1883, Bakı, Hövsan-25 oktyabr, 1954, Bakı). Tanınmış Azərbaycan aktyoru.Mündəricat\nKəndli ailəsində doğulmuşdur. İlk təhsilini mollaxanada almış,\nPyotr Klavdiyeviç Kirillov (17 May, 1895, Sankt-Peterburq, (Rusiya)-14 Yanvar, 1942, Sankt-Peterburq, (Rusiya)). Aktyor.Mündəricat\n1917-1919-cu illərdə teatrda çalışmışdır. 1919-1921-ci illər\nMen Nevaxt Olecem,\nzehmet haqqinda inwalar,\nHacı Fərhad Mirzə,


30 min manatlıq hədiyyə veriləcək -\n22 Oktyabr 2019 11:37\n30 min manatlıq hədiyyə veriləcək - Bakıda aksiya\n“Məqsədimiz oxucularımızı və bu illər ərzində bizə dəstək olan insanları sevindirməkdir"\nBu barədə “Hədəf Nəşrləri”nin direktoru, yazıçı Müşfiq Xan məlumat verib.\nO bildirib ki, “Hədəf Nəşrləri”nin yaradılmasının 10 ili münasibətilə nəşriyyat müxtəlif kampaniya və layihələr həyata keçirir:\n“Məqsədimiz oxucularımızı və bu illər ərzində bizə dəstək olan insanları sevindirməkdir. Artıq “1000 müəllimə 1000 kitab” kampaniyamız uğurla başa çatıb. Bu kampaniya çərçivəsində Azərbaycanın müxtəlif bölgələrində, eləcə də paytaxtda işləyən 1000 müəllimə kitab hədiyyə etmişik. Ümumiyyətlə, nəşriyyatımız fəaliyyət göstərdiyi 10 il ərzində oxuculara və kitabsevərlərə onminlərlə kitab hədiyyə edib. Yubileyimiz münasibətilə ənənəmizə sadiq qalaraq, daha çox kitab hədiyyə etməyə qərar verdik. 26 oktyabrda Hədəf Liseyində baş tutacaq tədbirdə qonaqlarımıza təxminən 4000 ədəd kitab və müxtəlif dəftərxana ləvazimatları hədiyyə etməyi düşünürük.\nMəlumat üçün bildirim ki, hədiyyələrimiz arasında “Xatirə ədəbiyyatı” seriyasından nəşr olunan 50 kitablıq 50 dəst olacaq. Eyni zamanda, yerli və xarici yazarların nəşriyyatımızda nəşr olunmuş kitablarını da qonaqlarımıza hədiyyə edəcəyik. 10 il ərzində keçdiyimiz yolda nəşriyyatın fəaliyyətinə dəstək verən oxucuları, dostları sevindirmək bizi də xoşbəxt edəcək. Ümumilikdə yubiley ərəfəsində oxucularımıza hədiyyə edəcəyimiz kitabların sayı 5000-i keçir”.\nQeyd edək ki, “Hədəf Nəşrləri”nin 10 illiyi münasibətilə oktyabrın 26-sı saat 15:00-da Hədəf Liseyində yubiley tədbiri keçiriləcək. Tədbirə gələn hər bir qonağa “Hədəf Nəşrləri” tərəfindən hədiyyələr veriləcək.


www.XALQXEBER.az » Cəmiyyət » Fəzail İbrahimlidən seçicilərə və prezidentin beynəlxalq kürsüdən verdiyi bəyanata qarşı sayğısızlıq...\nDeputat-professor özünə o qədər arxayındır ki, seçicilər bir tərəfə, ölkə başçısının siyasi iradəsinə belə, açıq sayğısızlıq nümayiş etdirir...\n69 saylı Cəlilabad- Masallı- Biləsuvar seçki dairəsindən Milli Məclisə təyin edilmiş, müxalif media tərəfindən “cib müxalifəti” kimi identikləşdirilən deputatlardan biri, indi də adı çəkilən seçki dairəsindən namizədliyi qeydə alınmış Fəzail İbrahimlinin namizədlik fəaliyyəti nəinki rəqiblərində və mediada təəccüb doğurur. Eyni zamanda onsuz da deputatdan acıqlı olan seçicilərinin sonsuz hiddətinə və qəzəbinə səbəb olur.\nBelə ki, bu dairədən bir neçə dəfə deputat seçilən, hər seçki kampaniyasında da seçiciləri yağlı vədlərlə aldadan, lakin deputat olduğu illərdə bir dəfə də olsun seçiciləri yadında salmayan Fəzail İbrahimli “yuxarılar” tərəfindən yenidən MM üzvü təyin ediləcəyinə o qədər arxayındır ki, bir kənddə, küçədə belə görüş keçirməyə ərincəklik edir.\nSeçkiqabağı təşviqat kampaniyasının başlanmasından bir həftə keçsə də Fəzail İbrahimli seçiciləri saya salmayaraq, əvvəlki seçkilərdə olduğu kimi, “Səs versəniz də, verməsəniz də seçiləcəyəm” prinisipi ilə hərəkət edir.\nProfessor-namizədin seçicilərdə qıcıq doğuran sayğısızlığı bununla bitmir. O, hətta 100 manatından keçib təbliğat plakatı, bukleti də çap etdirməyi özünə rəva bilmir. Belə görünür ki, Fəzail müəllim seçkiyə, “onsuz da seçiləcəyəm, əlavə xərc çəkməyə nə ehtiyac var”, düşüncəsi ilə yanaşır.\nSeçkiqabağı təbliğat-təşviqat kampaniyasını Fəzail İbrahimlinin fəaliyyətsizliyi üzərində quran rəqibləri isə seçicinin ciddi dəstəyini alırlar. PİA.az-a daxil olan məlumata görə bundan qorxuya düşən rayon icra hakimiyyəti orqanları həmin rəqiblərə açıq bazarlıq təklif edirlər ki, ya namizədliklərini geri götürsünlər, ya da Fəzail İbrahimlinin adını hallandırmasınlar.\nFəzail İbrahimlinin isə dünya vecinə deyil, özünə o qədər arxayındır ki, seçicilər bir tərəfə, ölkə başçısının siyasi iradəsinə belə, açıq sayğısızlıq nümayiş etdirir. Siyasi kluarlarda özünü “Retroklub” üzvü kimi təqdim edən tarixçi-alim Fəzail İbrahimli deyəsən, ölkə başçısının Davos Dünya İqtisadi Forumunun “Strateji baxış: Avrasiya” mövzusunda panel iclasında seçki ilə bağlı açıq mətnli bəyanatı eşitməyib, ya da vecinə almayıb. Vecinə alması üçün Prezidentin həmin mesajını bir daha xatırladaq:\n“Gələn ay bizdə erkən parlament seçkiləri keçiriləcək. Bu seçkilərin məqsədi insanlara etimad göstərdikləri namizədləri seçmək üçün imkan vermək idi. Əminəm ki, seçkilərdən sonra parlament də islahatların davamının mühüm hissəsi olacaqdır”.


RAST (qrup) — Vikipediya\n(Rast Prodakşn səhifəsindən istiqamətləndirilmişdir)\nRAST — Azərbaycanda, əsasən pop - caz janrında ifa edən məşhur qrup\npop, caz, muğam\nRəhbəri Azərbaycan Respublikasının Əməkdar Artisti pianoçu-bəstəkar, həmçinin aranjemançı Rəşad Haşımovdur,\n1.3.1 48-ci Montro Caz Festivalı (48th Montreux Jazz Festival)\n1.3.2 Rast 20 il\nYaranması və fəaliyyətiRedaktə\n1993-cü ildə Vaqif Gərayzadənin rəhbəri olduğu ''Aypara'' qrupunun 4 üzvü (Rəşad Haşımov (pianoçu), Asif Kərimov (skripka), Vilayət Qəhrəmanzadə (ritm guitar), İlqar Quliyev (vokal)) tərəfindən yaradılmışdır. Bir müddət sonra qrupa İlham Ələsgərov (solo guitar) Sevda Ələkbərzadə (vokal), daha sonralar Ruslan Hüseynov (bass guitar) İsgəndər Ələsgərov (zərb alətləri) Emin Kərimi (pianoçu) qoşulmuşdur.\n1993 - 2001 illərdə qrupun solisti Sevda Ələkbərzadə olmuşdur. 1996-ci ildə Fransada keçirilən ''Radio France Internationale'' müsabiqəsində 365 qrupdan 11 ən yaxşı qrup adını qazanmışdır.\n1997-ci ildə ''Rast" adlı ilk albom tamaşaçılara təqdim olunmuşdur. Bu albomun ən çox sevilən mahnılarından "Gəl Yanıma" və "Ömrün Allahı Sevgidir" kliplərini misal göstərmək olar.\nQrup, 1999-cu ildə H.Əliyev adına sarayda möhtəşəm solo konsertlə tamaşılarını sevindirmişdir.\n2000-ci ildə isə ''Rast Dünyası" adlı albomlar tamaşaçılara təqdim olunmuşdur. Bu albomun, ümumilikdə bu dövrün ən çox sevilən mahnısı ''Kaş ki, mən dəniz olaydım''  klipidir. Mahnının sözləri Samirə Xasməmmədovaya, musiqisi Rəşad Haşımova aiddir.\nSevda Ələkbərzadə'nin solo karyeraya başlamasının ardından, qrup Zülfiyyə Xanbabayeva ilə əməkdaşlığa başladı. ''Qəlbinə Yol''  , (söz : Altun Şaşıqoğlu, musiqi : Rəşad Haşımov) həmçinin 7 mahnı Rəşad Haşımov tərəfindən aranjıman olunmuşdur.\n2003-cü ildən qrupun solistləri Jalə və Lamiyə Kərimova bacıları olmuşdur. Qrupun yeni solistlərlə ilk klipi ''Rast gələrəm''  (söz : Altun Şaşıqoğlu, musiqi : Rəşad Haşımov) , ardından "Bilmirəm" ''Sənə görə''  mahnıları tamaşaçılar tərəfindən böyük maraqla qarşılanmışdır. ''Qaragilə'' xalq mahnısı, musiqisi Cahangir Cahangirova məxsus ''Bana bana gəl" mahnılarına yeni nəfəs verilmişdir. Vətənpərvər ruhda "Azərbaycan"  ifa olunmuşdur.\n2005-ci il 13 sentyabr tarixində Heydər Əliyev fondunun dəstəyi ilə Akademik Yusif Məmmədəliyevin 100 illik yubileyi ilə Fransanın paytaxtı Paris şəhərində qrup konsert proqramı ilə çıxış etmişdir  . Eyni zamanda, sözləri və musiqisi Rasim Müzəffərliyə aid olan aranjımanı Emin Kərimi və Rəşad Haşımova məxsus 'Sən bizə qonaq gələndə''  klipində qrupun solistləri ilə yanaşı, Respublikanın Xalq artisti Mübariz Tağıyev, Elnur Hüseynov, Emil Əliyev və ''Qaya'' qrupu çıxış etmişdir. ''RAST'' production və ''PLANET PARNİ İZ BAKU'' studiyasının təqdimatında sözləri Altun Şaşıq, musiqisi Rəşad Haşımova məxsus olan ''Ana Vətən, Azərbaycan''  klipində Respublikanın Xalq artisləri İlqar Muradov, Zülfiyyə Xanbabayeva, Zabit Nəbizadə, Əməkdar artistlər Mətanət İsgəndərli, Abbas Bağırov, ifaçılar Fərid Əsgərov, Samira, həmçinin ''QAYA'' kollektivi və Əməkdar artistlər Cabir və Tahir İmanov, Elçin Həmidov, Coşqun Rəhimov, Rafael İsgəndərov çıxış etmişdir.\nDaha sonra Jalə Kərimova qrupdan ayrılmışdır. Lamiyə Kərimova hal hazırda qrupun solisti olaraq karyerasına davam edir.\nLamiyə Kərimova ifasında ən sevilən ifalardan ''Gəl, yanıma'' , ''Qayıdıram'' mahnılarını misal göstərmək olar. Hər 2 ifanın sözləri Altun Şaşıq, musiqisi Rəşad Haşımovundur. Musiqisi Fikrət Əmirov'a məxsus olan ''Lay-lay'' mahnısına Rəşad Haşımovun aranjemanı ilə yeni nəfəs verildi.\n48-ci Montro Caz Festivalı (48th Montreux Jazz Festival)Redaktə\nHər ilin iyul ayında, Beynəlxalq Caz Festivalından sonra dünyada ikinci ən böyük caz festivalı olan İsveçrənin Montro şəhərindəki Montro caz festivalına 2014-cu ildə Rast qrupu fəxri qonaq kimi dəvət almışdır.  Rast qrupu əfsanəvi amerikalı funk və soul-jazz saksofon ifaçısı Maceo Parker ilə bir səhnəni bölüşüblər. \nRast 20 ilRedaktə\n2014-cü il 21 oktyabr tarixində Bakı Caz Festivalı çərçivəsində Heydər Əliyev sarayında qrupun yaranmasının 20 illiyinə həsr edilən gecə keçirilmişdir. Konsertdə qrup rəhbəri Rəşad Haşımov, qrup üzvləri əməkdar artist  Lamiyə Kərimova (vokal), Cəmilə Haşımova (bek-vokal), Emiliya Yaqubova (bek-vokal), Etibar Əsədli (pianoçu), əməkdar artist İsgəndər Ələsgərov (zərb alətləri), əməkdar artist Tofiq Cabarov (perkussiya), əməkdar artist Emil Həsənov (bas gitar), Yiğit Şener (solo gitar), nəfəs alətlərində Teymur Süleymanbəyli (saksofon), əməkdar artist  Azad Quliyev(tenor sax), Azad Qurbanov (trumpet), Dəyanət Məmmədov (trompone) xüsusi qonaq kimi Xalq Artisti Ənvər Sadıqov (qarmon), Xalq Artisti Mircavad Cəfərov (ud) və Abbas Səfərov (nağara) iştirak etmişdir. Konsertdə ən sevillən ifalar səslənmişdir. \n2019-cu ildən etibarən, qrupda bəzi dəyişikliklər oldu. ''Məhəllə 3'' filmi üçün musiqisi Aytən İsmixanovaya aid olan ''Bakı'' mahnısına Rəşad Haşımov aranjımanı ilə ikinci nəfəs verildi  Yeni hit mahnılar ''Canan'', ''Sevgi vergidir'', ''Yeni il'' mahnılar tamaşaçılar tərəfindən maraqla qarşılandı. Hər 3 mahnı sözləri Mircamal Haşımov, musiqisi Rəşad Haşımovundur.\nPiano Rəşad Haşımov\nPiano Emin Kərimi *Eldar Məmmədov Etibar Əsədli Tərlan Məmmədli\nZərb alətləri İsgəndər Ələsgərov Evgeni Manukhin\nPerkussiya *Tofiq Cabbarov Sultan Hüseyn Rzayev\nSolo Guitar İlham Ələsgərov Yiğit Şener Əli İbrahimzadə\nBass Guitar Ruslan Hüseynov Emil Həsənov Nicat Paşazadə\nSaksofon *Lütfiyar Əliyev *Teymur Süleymanbəyli Aydın Zeydullayev\nBalaban *Şirzad Fətəliyev *Coşqun Sadıxov Nicat Məsimov\nVokal İlqar Quliyev Sevda Ələkbərzadə Jalə Kərimova Lamiyə Kərimova\nBek vokal Cəmilə Haşımova Emiliya Yaqubova\nTrumpet *Firudin Həmidov Azad Qurbanov\nSkripka Asif Kərimi\nRitm Guitar Vilayət Qəhrəmanzadə\nQarşısında * olan musiqiçilər qrupla sadəcə əməkdaşlıq ediblər.\n"Rast" qrupu 2002-cı ildə H.Əliyev adına sarayda Zülfiyyə Xanbabayevanın ikinci solo konsertinin , 2016-cı il H.Əliyev adına saray  və 2018-ci il "Baku Congress Center"də  Röyanın solo konsertlərinin  , 2017-ci ildə Aygün Kazımovanın "Baku Crystall Hall"da keçirilən solo konsertinin musiqi rəhbəri olmuş Rəşad Haşımovun rəhbərliyi ilə çıxış etmişdir.\nMənbə — "https://az.wikipedia.org/w/index.php?title=RAST_(qrup)&oldid=5863442"\nLast edited on 23 mart 2021, at 22:09\nBu səhifə sonuncu dəfə 23 mart 2021 22:09 tarixində redaktə edilib.


Bağınıza daxili açmaq üçün 10 fransız pəncərəsi - Məlumat - 2021\nİçinizi evin xarici fəzalarında açmaq üçün veranda qapıları həm praktik, həm də dekorativ görünür! İnteryerinizə mükəmməl işıq gətirəcək bu geniş açılışlar bağçaya çıxışı asanlaşdırmaq üçün gözəl havada əsl müttəfiqlər olacaqdır. Buna görə tərəddüd etmirik və üslubuna görə bu 10 modeldən birini seçirik!\nMüasir bir Fransız pəncərəsi\nLapeyre Fransız pəncərənizin xarici məkanıza uyğunlaşması üçün fasadınıza və bağınıza uyğun bir modelə bahis etməlisiniz. Burada bağ mebeli ilə uyğunlaşdığımız müasir bir model seçdik.\nParlaq bir fransız pəncərəsi\nLapeyre Eviniz daha çox dizayner üslubuna uyğundursa, fransız pəncərənizin evinizin fasadına uyğun olması üçün kifayət qədər zərif olduğundan əmin olun. Məsələn, qara bir alüminium çərçivəyə bahis edə bilərsiniz.\nSizi unutduran bir Fransız pəncərəsi\nLapeyre Ənənəvi bir ev üçün, terasınızı artırmaq üçün bizi unutduran bir Fransız pəncərəsinə üstünlük veririk. Bunu etmək üçün kifayət qədər sadə və xüsusilə dar bir çərçivəyə bahis edin ki, yalnız açılış üstünlük təşkil etsin.\nQrafik bir Fransız pəncərəsi\nJanneau, böyük bir Fransız pəncərəsini seçsəniz, otağa və xaricə dizayn üslubu təklif edən bir neçə böyük plitələrlə qrafik kartı oynaya biləcəksiniz.\nJanneau, içinizi bağçaya açmaq və maksimum işıq üçün çox böyük bir açılışdan faydalanmaq üçün, sürüşəcək iki və ya üç paneli təqdim edəcək bay pəncərəsi kimi bir Fransız pəncərəsini seçə bilərsiniz.\nBütün divarda bir Fransız pəncərəsi\nIsofrance Windows Eynilə, çöldə bir çıxış yaratmaq üçün bütün bir divar tutan bir bay pəncərəsindən istifadə edə bilərsiniz. Fransız pəncərəsi, panellərdən birində yerini taparaq bay pəncərəsinin ayrılmaz hissəsinə çevrilir.\nƏnənəvi bir Fransız pəncərəsi\nIsofrance Fenêtres Kifayət qədər klassik bir üsluba uyğun bir Fransız pəncərəsini istəyirsiniz? Daha sonra təbii rəngin görünməsini təmin edəcək bir taxta bir model seçəcəksiniz. Məsələn parketinizə cavab verə bilər.\nOrijinal formalı bir pəncərə\nPoint P Daxili tərzinizə ənənəvi bir üslub təklif etmək üçün yuvarlaq bir pəncərə sayəsində düzbucaqlı formadan qurtulan bir Fransız pəncərəsinə də bahis edə bilərsiniz.\nRəngarəng bir pəncərə qapısı\nNöqtə P Nəhayət, evdə orijinallıq yaratmaq üçün rəngli bir çərçivə ilə seçdiyiniz bir Fransız pəncərəsinə də bahis edə bilərsiniz. Burada açılışları enerji vermək üçün yaşıl rəngə üstünlük veririk.\nCopyright 2021 \_ Bağınıza daxili açmaq üçün 10 fransız pəncərəsi...


57000 PRE* üçün CAD ᐈ Qiymət 57000 Presearch içində Kanada Dolları\nPRE* üçün CAD\n57000 PRE* üçün CAD\nSən köçürdün 57000 Presearch üçün 🇨🇦 Kanada Dolları. Ən dəqiq nəticəni göstərmək üçün beynəlxalq valyuta məzənnəsini istifadə edirik. Valyuta dəyişdirin 57000 PRE* üçün CAD. Nə qədər 57,000 Presearch üçün Kanada Dolları? — $4232.369 CAD.Bax tərs kurs CAD üçün PRE*.Denemeye çekinmeyin daha çox çevirmək...\nQiymət 57000 Presearch üçün Kanada Dolları\nDərəcəsi ilə: $0.0743 CAD\nTers: 13.468 PRE*\nBilirdinizmi? Bu dönüşüm Presearch üçün Kanada Dolları hələ bir tarixə malik deyil, amma onsuz da üzərində işləyirik..\n57050 Presearch üçün Kanada Dolları57100 Presearch üçün Kanada Dolları57150 Presearch üçün Kanada Dolları57200 Presearch üçün Kanada Dolları57250 Presearch üçün Kanada Dolları114500 Presearch üçün Kanada Dolları229000 Presearch üçün Kanada Dolları458000 Presearch üçün Kanada Dolları916000 Presearch üçün Kanada Dolları1832000 Presearch üçün Kanada Dolları1000 Ermənistan Dramı üçün ABŞ Dolları0.00001 Bitcoin üçün ABŞ Dolları300 ABŞ Dolları üçün Tayland Batı2.8 ABŞ Dolları üçün Çexiya Korunası6096 Tayland Batı üçün ABŞ Dolları32760 Tayland Batı üçün ABŞ Dolları3 ABŞ Dolları üçün Çexiya Korunası800 Cənubi Afrika Randı üçün ABŞ Dolları51.76 ABŞ Dolları üçün Nigeriya Nairası40000 Sinqapur Dolları üçün Cənubi Koreya Vonu400 ABŞ Dolları üçün Avstraliya Dolları6000 Tayland Batı üçün ABŞ Dolları9000 Rusiya Rublu üçün ABŞ Dolları200 Kanada Dolları üçün ABŞ Dolları\nValyuta məzənnələri yenilənib: Sat, 26 Sep 2020 05:10:03 +0000.


Türkiyədə İstanbul Avrasiya Xəstəxanasına yerləşdirilmiş hüquq müdafiəçisi Oqtay Gülalıyevin vəziyyəti ağır olaraq qalır.\nBunu REAL-a açıqlamasında Oqtay Gülaliyevin həyat yoldaşı Firuzə Gülalıyeva dedi.\nBir tərəfdə yaşamaq uğrunda mübarizə aparan Oqtay Gülalıyev, digər tərəfdə isə hadisəni siyasiləşdirmək istəyənlər.\nSosial şəbəkələrdə Oqtay Gülalıyevin avtomobillə qəsdən vurulması haqda xəbərlər yayılsa da elə həmin gün Daxili İşlər Nazirliyi hüquq müdafiəçisi Oqtay Gülalıyevin "qəsdən vurulması ilə bağlı yayılmış xəbərləri təkzib edən" bəyanat vermişdi.\nHüquqşünas, Millət vəkili Çingiz Qənizadə də REAL-a açıqlamasında qəzadan siyasi divident kimi istifadənin insanlığa sığmayan addım adlandırdı.\nXatırladaq ki, Oqtay Gülalıyev oktyabrın 29-u saat 17:20 radələrində 28 May küçəsi ilə Puşkin küçələrinin kəsişməsində taksi fəaliyyəti ilə məşğul olan sürücü Kənan Abdullayevin idarə etdiyi avtomobillə yolu keçən zaman vurulub.\nOktyabrın 30-da onun üzərində cərrahiyyə əməliyyatı keçirilib.\nHeydər Əliyev Fondunun prezidenti Mehriban Əliyevanın tapşırığına əsasən, Oqtay Gülalıyev noyabrın 6-da Bakıdan AZAL-ın xüsusi Ambulans təyyarəsi ilə Türkiyəyə aparılıb və İstanbul Avrasiya Xəstəxanasına yerləşdirilib.


27 yanvar, 2019 [15:25]\nTanrı verən qədər ömrü yaşamağı hər insan bacarmır. O ömrü ki, yaşaya bilirsən onda deməli həm də Tanrının sevimli bəndəsi ola bilirsən. Müsəllim Həsənovu da 60 yaşına üzü ağ gətirən Tanrının sevimli bəndəsi olmasıdır. 60 yaşın işığında bu uğurları görmək çətin deyil. Kitablar, filimlər müəllifi Müsəllim Həsənovu bu ömür yolunda ən ucalıqlara qaldıran şah əsəri isə onun ailəsidir. Bu ailə üzvlərinin hər biri haqqında ürəyin istədiyi qədər xoş söz deyə bilərsən. Həyat yoldaşı Şəhla xanım Nağıyeva Azərbaycan Pedaqoji Xarici Dillər İnstitutunun professorudur. Onun da elm adamı olması Müsəllim Həsənovun həyatdakı yerini tutmasında, Tanrının ona verdiyi ilahi hissiyyatdan, istedatdan bəhrələnməsində əvəzsiz rol oynamışdır.\nMüsəllim Həsənov müraciət etdiyi bütün mövzuları qəlbinin süzgəcindən keçirərək yazır. Ona görə də Müsəllimin yaradıcılığı rəngarəngliyi ilə həmişə seçilib. “Yeni Fikir”, “Müstəqil qəzet” , “Panorama”, “Bizim Əsr” qəzetlərində, “Media-Holdinq” şirkətində işləyib, Azərbaycan Respublikası Prokurorluğunda mətbuat xidmətinin rəhbəri olub, “Lider” televiziyasında redaktor, İctimai Televiziyanın “Carçı-Film” Yaradıcılıq Birliyində böyük redaktor, hazırda isə Bakı Media Mərkəzində redaktor vəzifəsində çalışır.\nM.Həsənov “Lider” televiziyasında nümayiş olunan bir sıra sənədli filmlərin ssenari müəllifi və redaktoru olub. İctimai TV-də nümayiş olunmuş “Daşdan tikilmiş şəhər”, “Amerika və amerikalılar”, “Mübariz” (Milli Qəhrəman Mübariz İbrahimov haqqında) filmlərinin ssenari müəllifi, eləcə də “Bakı vaxtı” sənədli filmlər silsiləsinin müəllifi və aparıcısı olub.\nOnun ssenari müəllifi olduğu “Əbədi ezamiyyət” sənədli filmi Azərbaycanın müstəqillik tarixinin nisbətən az öyrənilən daha bir qaranlıq səhifəsinə işıq salır, xalqımızın və dövlətimizin bugünkü uğurlara çatmaq üçün keçdiyi keşməkeşli tarixə qürur hissi ilə baxmağa imkan verir. Bu film Azərbaycan Xalq Cümhuriyyətinin 1919-cu ilin yanvarında parlament sədri Əlimərdan bəy Topçubaşovun rəhbərliyi ilə Paris Sülh Konfransına ezam etdiyi nümayəndə heyətinin taleyindən bəhs edir. M. Həsənovun “Son iclas” filmi isə Azərbaycan Xalq Cümhuriyyətinin keşməkeşli tarixinin son günlərinə işıq salır və hökumətin öz son qərarını hansı çətin şəraitdə verdiyini əks etdirir. Filmin ssenarisi bu günə qədər araşdırılmamış və ya gizli saxlanılmış arxiv sənədləri əsasında qələmə alınıb. Ekran əsərində Cümhuriyyət qurucularının müstəqilliyimizin düşmənlərinə – istər işğalçı ordu, istərsə də bu ordunun daxili havadarlarına qarşı son anadək apardıqları qeyri-bərabər və ümidsiz, lakin dönməz və qətiyyətli mübarizədən bəhs olunur. Onun Vaşinqtondan görünən Azərbaycan, Amerikadan oxunanlar, Arlinqton məzarlığı qısametrajlı sənədli televiziya filmləri də ictimai televiziyada istehsal olunubdur.\nMüsəllim Həsənovun “Qərib məzarlar” kitab-albomu 1919-cu ildə Parisə ezam olunmuş Azərbaycan nümayəndə heyətinin, eləcə də ötən əsrin 20-ci illərində bolşevik təqibindən yaxa qurtarmaq üçün Fransaya üz tutan soydaşlarımızın bu ölkədəki taleyi və məzarları barədə ilk məlumat toplusudur.\n“Adi və qeyri-adi Amerika” kitabı ( kitab Şəhla xanılm Nağıyeva ilə birgə yazılıb ) oxucunu çox rahatlıqla Amerika reallığı ilə tanış edir. Bu yerləri azərbaycanlıların daha çox səyahət etdiyi Türkiyə ilə heç də müqayisə etmək olmaz. Türkiyə gəzintiləri bizləri təəccübləndirməyə bilər. “Amerikada isə… mütləq «mədəniyyət şoku» keçirməlisən! Amerika Birləşmiş Ştatları başqa ölkə, başqa insanlar, başqa mədəniyyət, başqa adət-ənənələr deməkdir. Bu «başqa»lığın mahiyyətini isə bir neçə kəlmə ilə, beş cümlə ilə izah etmək çətindir”.\nM.Həsənov yazdığı hər sözə, cümləyə görə məsuliyyət daşıyan qələm adamlarındandır. Onun “Azərbaycanda gəmiçilik: sənədli tarix” kitabında ölkəmizin zəngin dənizçilik ənənələrinə nəzər salınıb, Azərbaycan Xəzər Dəniz Gəmiçiliyinin tarixinə işıq salınıb. Burada fotoların hər biri özündə böyük bir tarixi əhəmiyyətli yük daşıyır. Bu kitabda da oxucu mövqeyi, sevgisi, hissi hər sətirdə duyulmaqdadır.\n“NOBELLƏR neft, milyonçular və qoçular şəhərində “ kitabı Nobel qardaşlarının Bakıdakı fəaliyyətindən bəhs edir. Kitab Bakı, Moskva və Sankt Peterburq arxivlərində saxlanan sənədlər, o dövrün mətbuat materialları əsasında yazılib. Kitabda Azərbaycan Xalq Cümhuriyyətinin yaradıcıları ilə Nobel qardaşları şirkətinin əməkdaşlığı, şirkətin loqotipi kimi Atəşgah simvolunun seçilməsi səbəbləri, Nobellərin Bakının məşhur neft sənayeçiləri və hətta Bakı qoçuları ilə əlaqələri və s. kimi maraqlı məqamlardan söhbət açılır. Bundan başqa, kitabda dünyaca məşhur Nobel mükafatı fondunun formalaşmasında Bakı neftinin payı xüsusi qabardılır.


Məhbub Zülfüqarlı Ölkə Prezidentinə, Birinci Vitse Prezidentə, Daxili İşlər Nazirinə rəsmi müraciət etdi\nƏvvəla hüquq müdafiəçisi, işgəncələr əleyhinə komitənin koordinatoru Oqtay GüləliyevinTürkiyəyə müalicəyə götürülməsinə yardımçı olduğuna görə xanım Mehriban Əliyeva cənablarına təşəkkürümüzü bildiririk.\n06 noyabr 2019-cu il, İmişli şəhəri Həzi Aslanov küçəsində yerləşən Təhsil idarəsi ilə Mərkəzi poçtamtın qarşısında, eləcə də DSK və RİH-nin yaxınlığında 07 markalı təzə kofe rəngli Jiquli avtomaşınının altından güclə xilas olabildim. Yolu Poçtam tərəfə keçirdim, çox böyük sürətlə gələn avtomobili qəfl sezdim, geri çəkilməyə qaçdım. Avtomaşının üstümə gəldiyinə görə, geri yox, irəli çox böyük cəldliklə qaçdım, ani olaraq xilas oldum. Maşın 70-80 surəti ilə uzaqlaşdı. Şokdan güclə ayıldım. Ərazidə sürət 20-30 olsa da, bu avtomobil müfəttişlərinin günahıdırki, “Kim onları “görürsə”, onlar maşını “təyyarəyə” çevirsələr də, onlara toxunmazlar, öz adamlarıdır, kim onların haqqını vermirsə istədiyi cəriməni yazır, vətəndaşı dövlətdən narazı salırlar ki, KİV-lərdə işıqlandırmışıq.\nBu ilin avqustunda qardaşım Siracla, oğlu Ayxan Zülfüqarlının idarəetdiyi avtomaşınla, mal bazarına ət almağa getmişdik. Avtomaşının dayanacaq yerində 200-ə yaxın maşın var idi. Maşını saxlayıb, bazara tərəf getdik. Qeyd edim ki, mal-bazarı da, Mərkəzi bazar və bir çox obyektlər Əziz Quliyevindir ki, məni həbs etdirən Saleh Səmədovla oliqarx-məmurla dostdurlar. Bazardan qayıdanda, Araz çayının üzərindəki körpüdə, Ayxanın telefonuna mesaj gəldi ki; “Cərimə olunursunuz”.\nSəhər gün İmişli DAM əməkdaşlarının qəbuluna getdik. Şöbə rəis müavini Əzim müəllimlə görüşdük.\nBildirdim ki, mal bazarında işıqfor və ya hər hansı işarə vardırsa mən də bilirəm ki, orada cərimə yoxdur.\nDeməli DAM əməkdaşları mal bazarında “planlarını” doldurmaq üçün çox avtomobili cərimələyiblər. Kimin arxası yoxsa, kim güclü deyilsə onu “şərləyib, DAM rəisinin “planını yerinə yetirir, ya da…”\nRəisin qəbulunda olduq, özündənrazı şəxs kimi, “eşidirəm” deyəndə vəziyyəti danışdım. Bir ay sonar Ayxana tələb gəlib ki, gətir cəriməni ödə”. Elə ona görə də DİN naziri cənab Vilayət Eyvazov və Ramiz Zeynalova rəsmi müraciət ünvanladım. 38 gündən sonar İmişli RPŞ-nin rəisi F.Şıxəliyevdən məktub aldıq. Rəis yazırdı: Sizin 22.09.2019-cu il, DİN və BDYP rəhbərliyinə İmişli RPŞ “DYPB-nin əməkdaşlarının qanunsuz hərəkətləri barədə ünvanladığınız electron məktubla əlaqədar şöbəmizdə araşdırma aparılmışdır. Məktubunuzda göstərdiyiniz qardaşınız oğlu Zülfüqarlı Ayxan və qonşunuz Vəliyev Orxan Əli oğluna tərtibedilmiş inzibati protokollar AR.İXM-nin müvafiq maddələrinə uyğun olaraq tərtib edilmiş və bu barədə Sizə rəsmi məlumat verilmişdir.\nToplanmış materiallar şöbənin dəftərxanasında 193 tikilmişdir. RPŞ rəisinin məktubun göndərilmə tarixi 30.10.2019-dursa, nazir V.Eyvazova göndərilmiş tarixləarası 38 gündür. Poçtalyon isə 04.11.2019-da verib.\nRPŞ rəisinin bildirdiyi yalandır, mənə heç bir rəsmi məlumat verilməyib. Həm də, rəis təsdiqləyir ki, protocol doğrudursa, yol müfəttişlərini bazar rəisi özü göndərib ki, hamı 200-300 maşının kimin arxası, zoru, pulu yoxsa hamı cəzalandırılsın. RPŞ rəisi məni dəvət edib izahat alınmyıbsa, necə ola bilər ki, iş dəftərxanasında işə tikilmişdir?\nİmişlidə mal-qara ev oğurluqları o dərəcədə artıb ki, tək Murquzallı, Xoşçobanlı kəndlərində 53 oğurluq hadisəsi olub ki, heç bir oğru tutulmayıb. Qaralar kənd sakini heyvanları oğurlanıb, tapılmadıqda O, Fecebookda yazmışdı ki; “RPŞ rəisini nəvaxt axtarsanız, müavini Sahib Səmədovla Məmmədli kəndi yaxınlığındakı şərikli mal-qara fermalarında tapmaq olar”.\nTəzə təyin etdiyiniz nazirlərdən Mikayıl Cabbarov 15.11.2018-ci il məni vergi nazirliyinə teleqramla dəvət etmiş, məni həbs etdirən məmur-oliqarxın arxası güclü olduğunu saymamış spirt zavodunda küllü vergidən yayınma aşkar etdirmişdir. Dostum hesab edirəm, deməli dövlətin dostudur, etibarlı nazir və peşəkar xalqın adamıdır.\nEkologiya naziri Muxtar Babayev spirt zavodun üfunətli iyinə görə zavodu məhkəmədə cərimələtdirsə də məmur-oliqarx dostu-qardaşı məhkəmə sədrinin vasitəsi ilə çərməni ləğv etdirib. Nazirin səyi nəticəsində çirkləndirilmiş nohur-arxdakı natəmizlik instaqrama yerləşdirilib.\nAmma müraciət etdiyim Səhiyyə nazirliyi GEM rəsmisi İ.Abdullayev, eləcə də, Qida Təhlükəsizliyi Agentliyi şikayətlərimi düz üç dəfə, hər ikisi Ekologiya nazirliyinə göndəriblər, tələb ediblər ki, vətəndaşa cavab verin.Adamdan soruşarlar ki, dövlət sizə pulu əmək haqqını nəyə görə verir? Kimi Sizə icazə verib ki, işləyən, sizdən güclü nazirdən tələb edirsiniz?\nApardığınız, başladığınız islahatlara kölgə salanlar dövlətin içərisindəki 5-ci kalondur, yoxsa müxalifət?\nÖlkə rəhbəri kimi mediadan dəstək istədiniz. Dəstək vermək istəyənlər mənim başıma gətirilənləri görüb, xaricə mühacirət etməyi üstün bilir. Ya təqib olunur, ya şərlənir, ya da həbsə düşməkdən ehtiyatlananlar az deyil. İmişli rayonundakı problemləri, pambıq pripiskasından tutmuş, örüş yerlərini, parkları yerlə-yeksan edənləri məmur-oliqarxların əməllərini mediada hər həftə işıqlandırmışam. Təqib olunur, şərlənirəm. Ciblərində DOST mərkəzlərinin sair idarələrin çox saylı əmək haqqı kartıgəzdirənlər,bir-birinə cənab deyir, mənə vətəndaş Zülfüqarlı. Bu insanların başları Məkkəyi-Mədinədə aparılıb sarınsatdırılsada, belə zehniyyət sahibləri ilə dövlət nəinki islahat, hətta cəza təyin edilsə belə xeyri yoxdur, irəliləyə bilməz. Təyin etdiyiniz gənc nəsli bunlar həm təhsillərinə, həm dövlətə sədaqətlərinə görə sevə bilməzlər. Çünki, daxillərində xainlik, satqınlıq var. İsa (ə) peyğənbıər demişkən: “Bir dəfə satılmış, yenə satılacaq. Bu insanlar xalqın, kütlənində gözlərini “mazol” ediblər. Sizdən həm də xahiş edirəm, bellələrini çıxartmaqla buraxmayın, illərlə, dövlətdən, xalqdan, oğurladıqlarını büdcəyə ödətdirin. Siz buna qadirsiniz. Yoxsa rəzilliyi qəbul edənlər ara qarışdıracaq, həmin pullarla, ölkə də çaxnaşmalar və başqa əməllərlə ölkəni çökdürməyə çalışacaqlar. Amma Sizdən qorxurlarsada, qorxaq, həm xain, həm satqın, həm də riyakar məxluqlara aman verməyin.\nTel: (050) 581-61-88


Heydər Əsədovla icra başçıları arasında qarşıdurma » Milletin-sesi.info Informasiya portali\nHeydər Əsədovla icra başçıları arasında qarşıdurma\nHeydər Əsədov kənd təsərrüfatı idarələrinə öz adamlarını təyin etdirə bilmir\nMilletinsesi.info azadliq.info-ya istinadən bildirir ki, Kənd təsərrüfatı naziri Heydər Əsədovla icra başçıları arasında ziddiyyətlər baş qaldırıb. Bu barədə redaksiyamıza daxil olan məlumatda deyilir ki, ziddiyyətlərin səbəbi rayon və şəhərlərdə yeni yaradılan kənd təsərrüfatı idarələrinin rəhbərliyinə təyinatlarla bağlıdır.\nBildirilir ki, icra başçıları kifayət qədər gəlirli yer olan bu idarələri nəzarətlərində saxlamaq istəyirlər. Bunun üçün də rəhbərliyə öz kadrlarının təyin olunmasına çalışırlar. Heydər Əsədov isə təbii olaraq buna qarşı çıxır. Beləliklə, də adıçəkilən qurumlara təyinat uğrunda nazirlə icra başçıları arasında mübarizə gedir. Heydər Əsədov nazir olsa da, icra başçıları ayrı-ayrı oliqarxlara bağlıdır. Heç şübhəsiz həmin oliqarxlar bu mübarizədə icra başçılarına dəstək verirlər. Ona görə də Heydər Əsədovun işi çətindir.Вебмастерская 8D лайк!Форекс портал для новичков жми плюсик\nXəbərin vaxtı: 07-06-2016


BMT-nin Sivilizasiyalar Alyansının 7-ci Qlobal Forumuna hazırlıq işləri gedir | Report.az\nBMT-nin Sivilizasiyalar Alyansının 7-ci Qlobal Forumuna hazırlıq işləri gedir\nBMT-nin Sivilizasiyalar Alyansının 7-ci Qlobal Forumuna hazırlıq işləri gedir Forum çərçivəsində görülən işlər müzakirə olunur\n22 Fevral , 2016 20:40\nBakı. 22 fevral. REPORT.AZ/ BMT-nin Sivilizasiyalar Alyansının 7-ci Qlobal Forumu 2016-cı il aprelin 25-27-də Bakıda keçiriləcək.\nForumun ölkəmizdə keçirilməsi ilə bağlı Təşkilat Komitəsinin yaradılması barədə Prezident İlham Əliyev 2015-ci ilin 24 iyul tarixində sərəncam imzalayıb və Təşkilat Komitəsinin sədri mədəniyyət və turizm naziri Əbülfəs Qarayev təyin edilib.\n“İnkluziv cəmiyyətlərdə birgəyaşama; Çağırış və məqsəd” şüarı altında keçiriləcək forum çərçivəsində 40-dan çox tədbirin keçirilməsi nəzərdə tutulur.\nDövlət və hökumət başçıları, yüksək səviyyəli dövlət xadimləri, nazirlər, nüfuzlu beynəlxalq qurumların rəhbərləri, dünyada tanınmış beyin mərkəzlərinin rəhbərləri, diplomatlar, elm adamlardan təqribən 3000 nəfərdən çox şəxsin qatılacağı Forumda ekstermizmə və terrora qarşı mübarizə, qlobal miqrasiya, qlobal vətəndaşılıq, nifrət nitqinin yayılmaması, təhsil, din, idman və gənclərin rolu, Bakı prosesi, inkluziv cəmiyyətlərin qurulması, multikulturalizm və digər məsələlərin müzakirəsi nəzərdə tutulur.\nAçılış məraimindən əvvəlki gündə - aprelin 25-də Gənclər Forumu və Biznes simpoziumun keçirilməsi planlaşdırılır və əsas proqramla yanaşı forum günlərində BMT Sivilizasiya Alyansının tərəfdaşlarının 15-dən çox sessiyaları baş tutacaq.\n2015-ci il avqustun 27-də keçirilmiş Təşkilat Komitəsinin birinci iclasında tədbirə hazırlıqla bağlı dövlət qurumlarının vəzifələri müzakirə edilib.\n2015-ci il sentyabrın 8-12-də BMT-nin Sivilizasiyalar Alyansının nümayəndə heyəti ölkəmizdə səfərdə olub.\nNümayəndə heyəti ilə keçirilmiş görüşdə Foruma hazırlıqla bağlı təşkilati məsələlər, o cümlədən Forumun sessiyaları, iştirakçıların tərkibi, dövlət və hökumət başçıları, nazirlərin dəvət olunması, gənclər təşkilatlarının Foruma qatılması, tədbirin TV və internet vasitəsilə yayımlanması, Azərbaycanla BMTSA arasında əməkdaşlıq məsələləri müzakirə olunub. Səfər çərçivəsində nümayəndə həyəti Azərbaycan Respublikasının Prezident Administrasiyası, Xarici İşlər Nazirliyi, Gənclər və İdman Nazirliyi, Rabitə və Yüksək Texnologiyalar Nazirliyi, Heydər Əliyev Mərkəzi və Bakı Konqres Mərkəzində görüşlər keçirib.\n2015-ci il oktyabrın 1-də BMT Baş Assambleyası çərçivəsində keçirilmiş BMT Sivilizasiyalar Alyansının Nazirlər Şurasının iclasında BMT-nin baş katibi Pan Gi Moon və digər yüksək səviyyəli rəsmilərin iştirakı ilə forumun və ölkəmizin təqdimatı keçirilib.\nİclasda həm BMT rəhbərliyi həm də üzv ölkələrin rəsmiləri tərəfindən tədbirə ev sahibliyi edəcəyinə görə Azərbaycan hökumətinə təşəkkür edilib.\n2015-ci il oktyabrın 24-də Böyük Britaniyanın London şəhərində BMT Sivilizasiyalar Alyansı üzrə ali nümayəndə Nassir Əbdüləziz əl-Nasser ilə görüş keçirilib və görüş çərçivəsində “Azərbaycan Respublikası Hökuməti ilə Birləşmiş Millətlər Təşkilatının Sivilizasiyalar Alyansı arasında 7-ci Qlobal Forumun 2016-cı il aprelin 25-27-də Bakı şəhərində keçirilməsinə dair Saziş” imzalanıb.\n2016-cı il 25-27 apreldə Bakı şəhərində keçiriləcək BMT Sivilizasiyalar Alyansının 7-ci Qlobal Forumuna təşkilatın ən yüksək səviyyədə hazırlaşdığını qeyd edib. Sözügedən saziş Azərbaycan Respublikası Prezidentinin 2015-ci il dekabrın 24-də imzaladığı sərəncamı ilə təsdiq edilib.\n2016-cı il yanvarın 15-də BMT-nin Baş Qərargahında BMT Sivilizasiyalar Alyansı üzrə milli əlaqələndiricilərin “İnamın yaradılması: zorakı ekstremizmin qarşısının alınması istiqamətində əlaqələr” mövzusunda keçirilmiş toplantısında forumun rəsmi internet səhifəsinin, təşkilatı məsələlərin vəziyyəti təqdim edilmiş və Azərbaycan haqqında film nümayiş etdirilib.\nTəşkilat Komitəsi BMT-nin Sivilizasiyalar Alyansı üzrə ali nümayəndəsi Nasser Abduləziz əl-Nasser və katibliyin nümayəndələri ilə görüşlər keçirilib. BMT-nin ali nümayəndəsi Nassir Abdulaziz Al Nasser BMT Sivilizasiyalar Alyansına maliyyə yardımına, həmçinin beynəlxalq səviyyədə dialoq və əməkdaşlığa töhfələrinə görə Prezident İlham Əliyevə və Azərbaycan xalqına təşəkkürünü bildirib.\nForumun tədbirlər planının müzakirə edilməsi məqsədilə yanvarın 27-də Təşkilat Komitəsinin ikinci iclası keçirilib. İclasının yekunu olaraq BMT-nin Sivilizasiyalar Alyansının 7-ci Qlobal Forumunun keçirilməsinə dair Tədbirlər Planı hazırlanıb. Tədbirlər Planı 2016-cı fevralın 18-də Prezident Administrasiyasının rəhbəri tərəfindən təsdiq edilərək aiddyyəti dovlət qurumlarına göndərilib.\nAzərbaycan Televiziyası (AzTV) və Azərbaycan Dövlət İnformasiya Agentliyi (AZƏRTAC) forumun rəsmi media tərəfdaşlarıdır.\nBMT-nin Sivilizasiyalar Alyansının nümayəndə heyəti fevralın 21-27-də Bakıya səfərə gəlib. BMT Sivilizasiyalar Alyansı üzrə ali nümayəndəsinin kabinet rəhbəri və ali nümayəndənin sözçüsü Nihal Saadın rəhbərliyi ilə 13 nəfərlik nümayəndə heyəti bir həftə müddətində paytaxtımızda olacaq.\nSəfər çərçivəsində BMT nümayəndə heyəti forumun keçiriləcəyi məkanlar olan Bakı Konqres Mərkəzi və Heydər Əliyev Mərkəzinə baxış keçirilib, forumun Təşkilat Komitəsinin iclasında iştirak edilib, Mədəniyyət və Turizm Nazirliyi, Xarici İşlər Nazirliyi, Gənclər və İdman Nazirliyində görüşlərin keçirilməsi, habelə Bakı Dövlət Universitetində və "ADA" Universitetində təqdimatlarla çıxış etməsi planlaşdırılır.


Ən yaxşı dostlarımızın Xərçəng Bürcü olmasının 12 duyğusal səbəbi » Qadınla.Com - Qadınlar Birİncidir!\nTarix: 23-08-2019, 15:00\nBu günə qədər ətrafınızda olan ən yaxın dostlarınızın bir ya da bir neçəsinin mütləq xərçəng bürcü olduğuna əminik. Yox əgər hələ də bir xərçəng bürcü dostunuz yoxdursa, həyatda fərqində olmadığınız böyük bir boşluğunuz var deməkdir. Ən yaxın zamanda birinə sahib olmalısınız, çünki bu bürcə mənsub insanlar, gözünüzü bağlayıb kürəyinizi yaslaya biləcəyiniz ən etibarlı və mükəmməl insanlardır. Təbii ki, insandan insana bəzi dəyişikliklər ola bilər.\nXərçəng bürcü insanlarının doğum günləri də yaxınlaşarkən, bu postumuz onlara erkən doğum günü sürprizi olsun, çünki onlar buna layiqdirlər.\nQaqalarim xərçəng bürcüdür.Fərqli xarakterə sahibdirlər.Təşəkkür\n24 avqust 2019 12:53\nXərçəng bürcü insanlarını çox sevirəm, çünki hər zaman pozitivdirlər. Ən pis vaxtlarda belə insana müsbət enerji ötürürlər. Bu bürcün insanı ilə heç vaxt mübahisəm olmur, çox vaxt fikirlərimiz üst-üstə düşür.\n23 avqust 2019 18:55\nXerceng burcu kuseyendir.Onlarla anlasa bilmirem